title: Aateliskirje

text: Tämän jälkeen uusien sukujen introdusoinnista ritarihuoneelle tuli tärkeä toimenpide, jonka yhteydessä kirjeiden aitous tarkistettiin ja vahvistettiin. Alkuperäinen kirje jäi tämän jälkeen yleensä säilytettäväksi ritarihuoneelle.


title: Aateliskirje

text: Vaikka keskiajalla kuka tahansa sai ruveta käyttämään omaa vaakunaa, vaakunakirjeet alkoivat yleistyä 1300-luvulta alkaen, koska hallitsijan myöntämällä vaakunalla katsottiin olevan suurempi arvovalta ja vahvempi oikeussuoja kiistatilanteissa. Pian aatelisvaakunoiden, kuten aatelisarvojenkin myöntäminen muodostui hallitsijoiden privilegioksi. Yleensä vaakunaehdotus lienee kuitenkin ollut aateloidulla etukäteen valmiina.


title: Aateliskirje

text: Suomen ja Pohjoismaiden vanhin tunnettu vaakunakirje on Ruotsin kuningas Eerik Pommerilaisen vuonna 1420 ahvenanmaalaiselle Björn Pålssonille myöntämä, josta on säilynyt kopio Ruotsin valtionarkistossa. Autonomian ajan Suomessa vaakunakirjeet korvattiin muodollisesti Venäjän keisarin antamalla asiakirjalla eli ns. aatelisdiplomilla ja erillisellä vaakunamaalauksella, jotka kuitenkin käytännössä täyttivät edelleen saman tehtävän ja olivat edellytyksinä Suomen ritarihuoneeseen introdusoinnille. Introdusointihakemukseen tuli vuoden 1869 ritarihuonejärjestyksen mukaan sisältyä aateloinnista todistavien asiakirjojen ohella vaakunamaalaus ja -selitys sekä kuitti Ritarihuonesalin seinälle ripustettavan vaakunan maksusta. Vaakunamaalaus oli ennen keisarin allekirjoitusta hyväksytettävä prokuraattorilla. Toisinaan tämä hylkäsi ensimmäisen ehdotuksen, jolloin oli laadittava uusi.


title: Aateliskirje

text: Suomen ritarihuoneen kokoelmissa on säilynyt toistasataa vaakunakirjettä eri vuosisadoilta.


title: Aftardoketismi

text: Aftardoketismi oli Julianos Halikarnassolaisen (kuollut vuoden 518 jälkeen) johtaman monofysiittiryhmän oppi, jonka mukaan Kristuksen maallinen ruumis olisi ollut turmeltumaton, kuolematon ja kärsimyksistä vapaa, vaikka Kristus saattoikin omasta tahdostaan alistua kärsimykseen ja kuolemaan.


title: Gerard Reve

text: Gerard Kornelis van het Reve (14. joulukuuta 1923 – 8. huhtikuuta 2006) oli alankomaalainen kirjailija. Hän kuuluu Willem Frederik Hermansin ja Harry Mulischin ohella maansa sotienjälkeisen kirjallisuuden suuriin nimiin.


title: Gerard Reve

text: Reve syntyi Amsterdamissa. Hän oli avoimesti homoseksuaalinen ja kuvasi aihetta usein teoksissaan.


title: Gerard Reve

text: Toinen yleinen aihe Reven tuotannossa on uskonto; hän itse oli katolinen, joskin näkemyksiltään kirkon yleistä linjaa huomattavasti liberaalimpi. Hän oli jo eläessään hyvin kiistelty persoona ja sai jopa syytteen jumalanpilkasta (tuomio oli kuitenkin vapauttava).


title: Gerard Reve

text: Reve kuoli 82-vuotiaana kärsittyään useamman vuoden ajan Alzheimerin taudista.


title: Giuseppe Rotunno

text: Giuseppe (”Peppino”) Rotunno (s. 19. maaliskuuta 1923 Rooma, Italia) on italialainen elokuvaaja.


title: Giuseppe Rotunno

text: Roomassa syntynyt Rotunno tunnetaan lukuisista kuuluisista elokuvista, joiden joukossa on esimerkiksi monia Federico Fellinin teoksia. Hän sai Oscar-ehdokkuuden työstään Bob Fossen elokuvassa "Syke ei sammu" (1979). Hän on saanut muun muassa Bafta-palkinnon, kaksi David di Donatello -palkintoa ja useita Nastro d’argento -palkintoja.


title: Sasu Salin

text: Sasu Antreas Salin (s. 11. kesäkuuta 1991 Helsinki) on suomalainen koripalloilija, joka edustaa nykyisin Unicaja Malagaa. Hänen kasvattajaseuransa on Malmin Super-Koris.


title: Sasu Salin

text: Vuonna 2007 Salin siirtyi Malmin Super-Koriksesta Espoon Hongan organisaatioon. Kausi 2007–2008 oli hänelle ensimmäinen miesten pääsarjassa. Ensimmäinen pääsarjakausi päättyi Suomen mestaruuteen. Hongassa Salin pelasi myös seuran kakkosjoukkueessa, eli Honka Akatemiassa I-divisioonaa. Kauden 2009–2010 jälkeen Salin siirtyi KK Union Olimpijaan kolmivuotisella sopimuksella. Kesällä 2013 Salin ja Olimpija tekivät uuden, kaksivuotisen sopimuksen. Salin valittiin ensimmäisenä suomalaisena Eurocupin viikon parhaaksi pelaajaksi kauden 2013–2014 7. viikolla.


title: Sasu Salin

text: Kesäkuussa 2015 Gran Canaria käytti Salinin sopimuksen jatko-option.


title: Sasu Salin

text: Vuoden 2015 lopussa Salin teki kevääseen 2017 ulottuvan jatkosopimuksen Gran Canarian kanssa. Helmikuussa 2016 Gran Canaria ylsi Espanjan cupin loppuotteluun, jossa se hävisi Real Madridille. Eurocupissa Gran Canaria putosi välierissä Galatasaraylle tasaisessa otteluparissa.


title: Sasu Salin

text: Salin debytoi Suomen koripallomaajoukkueessa vuoden 2011 EM-karsinnoissa. Ensimmäisessä maaottelussaan hän teki yksitoista pistettä Israelia vastaan. Salin oli vuoden 2011 EM-karsintojen tarkin kolmen pisteen heittäjä.


title: Gabriele Ferzetti

text: Gabriele Ferzetti (17. maaliskuuta 1925 – 2. joulukuuta 2015 Rooma) oli italialainen näyttelijä. Hänet muistetaan muun muassa Marc Ange Dracon roolista James Bond -elokuvassa "Hänen majesteettinsa salaisessa palveluksessa" (1969), joskin hänen äänensä dubattiin.


title: Gabriele Ferzetti

text: Ferzetti esiintyi myös lukuisissa muissa elokuvissa, joiden joukossa oli "Huuliharppukostaja".


title: Basma

text: Basma on ohuesta metallilevystä valmistettu ikonissa olevien pyhien sädekehiä ja ikonin kehystä peittävä koriste. Se on valmistettu usein hopeasta, mutta myöhemmissä ikoneissa on saatettu käyttää myös messinkiä. Basma on aina koristettu ornamentein joko pakottamalla tai prässäämällä, ja se kiertää kehystä joko yhtenä kappaleena tai on valmistettu neljästä tai useammasta osasta, jotka, kuten sädekehät, on naulattu ikonilautaan.


title: Marjaniemessä

text: Marjaniemessä on J. Karjalainen Electric Sauna -yhtyeen neljäs studioalbumi, joka julkaistiin 9. huhtikuuta 2001. Albumin tunnetuimmat kappaleet ovat "Paskahousua" sekä singlenäkin julkaistu "Verinen mies". "Kaikki pallot ilmassa" -kappaleesta levy-yhtiö suunnitteli vappuhittiä, mutta radiot vierastivat sitä.


title: Marjaniemessä

text: Albumi debytoi Suomen virallisen listan toisella sijalla, ja pysyi listalla yhteensä neljätoista viikkoa. Albumi myi ilmestyessään kultaa, ja sitä on myyty yli 23 500 kappaletta.


title: Marjaniemessä

text: Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna.


title: Marjaniemessä

text: ”Verinen mies” perustuu J. Karjalaisen Itä-Helsingissä Marjaniemen uimarannalla kuusivuotiaana kokemaan tapaukseen. Silloin läheisestä Syvännesaaresta tuli veneellä rantaan saaressa tapellut verinen ja humalainen mies, jonka haavat olivat värjänneet veneen verenpunaiseksi. Mies vietiin punaisella Taunus-farmarilla sairaalaan. Hän tiettävästi säilyi hengissä.


title: Uusiutuva energia Ruotsissa

text: Uusiutuva energia Ruotsissa kertoo uusiutuvan energiaan liittyvistä seikoista Ruotsissa. Euroopan unionin mukaan Ruotsissa uusiutuvan energian osuus sänköntuotannosta oli 39,8 % vuonna 2005. Komission ehdotus on kasvattaa osuus 49 %:iin vuoteen 2020 mennessä. Suomen vastaavat luvut ovat 28,5 % 2005 ja 38 % 2020. Ilmaston lämpeneminen nimettiin yhdeksi vakavimmiksi uhkiksi Ruotsin turvallisuudelle vuonna 2007.


title: Uusiutuva energia Ruotsissa

text: Worldwatch-instituutin mukaan Ruotsin tavoite on lisätä uusiutuvaa sähköä 49 %:sta 60 %:iin vuosina 2006-2010 ja Suomen 29 %:sta 31,5 %:iin. Jos energiankulutus säilyy vuoden 2006 arvossa, Ruotsin lisäystavoite vastaa 16 000 GWh uusiutuvaa sähköä, ja Suomen 2 250 GWh. Tilastojen perusteella v. 2000-2006 Ruotsin biopolttoaineiden energia kasvoi 6 004 GWh ja tuulivoima 506 GWh. Saavuttaakseen 60 %:n tavoitteensa Ruotsin on siis yli kaksinkertaistettava tämä lisäysvauhti 2006-2010. Tuulivoiman suositus on 30 TWh vuoteen 2020 mennessä.


title: Uusiutuva energia Ruotsissa

text: Sähkönkulutus kasvoi Ruotsissa 4 % ja Suomessa 44 % vuosina 1990-2006. Ruotsin maksimi sähkönkulutus oli vuonna 2001, jonka jälkeen trendi on ollut lievästi laskeva. Vesivoiman osuus vaihtelee vuosittain merkittävästi ja sen osuus on 40-50 % vesitilanteen mukaan. Vastaavasti vaihtelee fossiilisen energian osuus. Siksi taulukon sarake Uusiutuva energia – vesi selventää uusiutuvan energian osuuden kestävää lisäystä. Ilmastonmuutoksen ennustetaan lisäävän sadantaa Pohjolassa. Vuosina 1990-2006 uusiutuvan sähkön osuus kasvoi seuraavasti: Saksa 11,7 %, Ruotsi 8,1 % ja Suomi 0,3 %.


title: Uusiutuva energia Ruotsissa

text: Energiankulutus kasvoi Ruotsissa 9 % ja Suomessa 31,7 % vuosina 1990-2006.


title: Uusiutuva energia Ruotsissa

text: Ruotsissa oli rakennettua tuulivoimaa 788 MW vuoden 2007 lopussa. Tuulivoimakapasiteettia lisättiin 216 MW vuonna 2007. Ruotsi on asettanut tavoitteeksi kymmenkertaistaa tuulisähkön tuotannon vuoteen 2015 mennessä. Vuonna 2008 Ruotsin energiavirasto on osoittanut 1500 km 423 alueella ja 20 läänissä soveltuviksi tuulivoimatuotantoon. Se vastaa 20 TWh vuosituotantoa.


title: Uusiutuva energia Ruotsissa

text: Ruotsin tuulivoimatavoite oli 10 TWh tuulivoimaa vuonna 2015. Vuoden 2007 lopussa energiaviranomaisten tavoite oli 30 TWh tuulivoimaa vuonna 2020. Koska nykyinen lupaprosessi on liian hidas, lupaprosessia ehdotetaan helpommaksi yhdeltä viranomaiselta. Merituulivoiman kehitys Ruotsissa on energiaviranomaisten mielestä tärkeää kokemuksen ja kansallisen kilpailukyvyn lisäämiseksi. Koska tuulivoiman lisääminen vie aikaa, selvityksen mukaan voimaloiden sijainnista tulisi tietää puolet vuoteen 2010 mennessä.


title: Uusiutuva energia Ruotsissa

text: Vuonna 2008 Lillgrundin tuulivoiman avajaisten jälkeen tuulivoimakapasiteetti on vähintään 1,5-kertainen vuoteen 2006 verrattuna (583 MW 2006; 898 MW 2008).


title: Uusiutuva energia Ruotsissa

text: Paperinvalmistajan SCA:n metsämailla tuotetaan 2-3 vuoden päästä (vuodesta 2008 lukien) 2,8 TWh tuulivoimaa Jämtlannin ja Norrlannin lääneissä. Paperi aiotaan valmistaa 100 % tuulivoimalla (500GWh). SCA ja norjalainen energiayhtiö Statkraft tekivät sopimuksen hankkeesta. Hanke vastaa 2–3 % Ruotsin sähkönkulutuksesta.


title: Uusiutuva energia Ruotsissa

text: Ruotsalaisyhtiö Universal Wind Offshore rakentaa Skandinavian suurimman tuulivoimapuiston Kattegatin salmeen maan lounaisrannikolle, joka tuottaa 3 TWh sähköä vuodessa.


title: Uusiutuva energia Ruotsissa

text: Ruotsi käytti 1,6 milj. tn ja tuotti 1,4 milj. tn pellettejä 2006, ja on siinä maailman johtaja. Ruotsissa on 30 pellettien tuotantolaitosta. Ruotsissa 60 % pelleteistä käytetään suurissa voimaloissa < 2 MW ja lämpökeskuksissa.


title: Uusiutuva energia Ruotsissa

text:
Ruotsi on johtavia bioetanolin tuottajia Euroopassa. Ruotsissa antaa biopolttoaineille verovapautuksia.
Biopolttoaineiden osuus liikenteen energiakulutusmäärästä oli 4 % vuonna 2007. Pääkomponenttina biopolttoaineita käyttävien henkilöautojen määrä vuonna 2007 kasvoi 65 %,joka oli vain runsas 2 % kaikista henkilöautoista. Huoltoasemista 29 %:ssa oli uusiutuvaa polttoainetta myynnissä 1.1.2008. E85- polttoaine on hinnaltaan ovat edullisempi kuin bensiini. Vuonna 2007 biokaasubusseja oli 16 kaupungissa. Suurin osa etanolista tuodaan Brasiliasta. Norrköpingissä on valmistettu vehnäetanolia 60 000 m3/vuosi vuodesta 2001. Tuotantoa on ajateltu laajentaa kapasiteettiin 200 000 m3/vuosi. 15 000 m3 etanolia valmistetaan Örnsköldsvikin vanhalla sellutehtaalla. FAME valmistuspaikkakuntia ovat Stenungssund ja Karlshamn. Suurin osa tuodaan muista Euroopan maista.


title: Uusiutuva energia Ruotsissa

text: Vuonna 2006 Ruotsissa käytettiin biopolttoaineita yhteensä 2,72 TWh. Biopolttoaineet jakautuivat seuraavasti 2006: bioetanoli 70 %, biodiesel 22 % ja biokaasu 8 %. FAME on öljystä tai rasvasta eströimällä valmistettua biodieseliä. Kemiallinen nimi on rasvahapon metyyli (tai etyyli) esteri. Lyhenne on englanninkielisestä nimestä: fatty acid methyl (or ethyl) ester (FAME).


title: Uusiutuva energia Ruotsissa

text: Ruotsin liikenteen biopolttoainetavoite oli 3 % vuonna 2005, josta se saavutti vain 2,2 %. Ruotsin kansallinen tavoite ylitti EU:n suosituksen, joka oli 2 % vuonna 2005. Suurin osa kulutuksesta oli bioetanoliseosta, mutta 100 % biopolttoaineen kulutus kasvoi myös. Vuoden 2006 selvityksen mukaan biopolttoaineiden kulutusta lisäsi verohelpotukset, öljyn kallistuminen ja biopolttoainetta käyttävien autoille myönnetyt edut: vapaa pysäköinti ja vapautus ruuhkamaksuista. Biopolttoainetta käyttäviä henkilöautoja alettiin käyttää Ruotsissa vuonna 2001. Niiden määrä oli 10 000 kpl 2004 ja noin 22 000 kpl 2005. Vuoden 2005 lopussa Ruotsissa oli noin 4,1 miljoonaa henkilöautoa, joten biopolttoaineautojen määrä oli silloin vielä murto-osa koko liikenteestä. Biopolttoaineita käytettiin kuitenkin myös seoksena henkilöautoissa ja biokaasuna joukkoliikenteessä. Vuonna 2005 Ruotsin 3 800 huoltoasemasta 9 % myi biopolttoaineita. Huhtikuusta 2006 suurien huoltoasemien, jotka vastaavat 15 % myyntipisteistä, on lain mukaan myytävä uusiutuvaa polttoainetta. Uusiutuvat polttoaineet pyritään saamaan 60 %:iin Ruotsin huoltoasemista.


title: Uusiutuva energia Ruotsissa

text: Euroopassa määrällisesti eniten kulutettiin biopolttoaineita eniten vuonna 2008 seuraavissa maissa (GWh): Saksa 37 881 GWh, Ranska 28 193, Britannia 9 264, Espanja 7 490, Italia 6 481, Puola 5 342 ja Ruotsi 3 999. Euroopan biopolttoaineyhdistyksen mukaan Suomessa käytettiin biopolttoaineita vuonna 2007 yhteensä 21 GWh ja vuonna 2008 yhteensä 991 GWh, josta 87 % bioetanolia. Bioetanolitilastoissa oli kesäkuussa 2008 vielä suuria eroja eri lähteissä. EBIO (The European bioethanol fuel industry associations) ja UEPA (European Union of Ethanol Producers) raportoivat eri tietoja. Suomenkin osalta luvuissa on raportissa merkittäviä eroja eri lähteistä.


title: Uusiutuva energia Ruotsissa

text: Kalle Koposen mukaan (Helsingin Sanomat) Linköpingin kaupungin kaikki linja-autot kulkevat kaupungin itse tuottamalla biokaasulla. Tukholmassa on 80 biokaasubussia. SL (Stockholms lokaltrafik) pyrkii lisäämään biokaasubussien määrän viiteen sataan vuonna 2011. Tukholman vesilaitos tuottaa biokaasua biojätteestä. Vesilaitoksella on 7 kpl 33 metrin korkeita biokaasureaktoreita vuonna 2009. Biokaasun valmistuksen vuoksi kotitalouksia kannustetaan biojätemyllyillä biojätteen hienontamiseen vesiviemäriin. Vaihtoehtona taloyhtiö voi tuottaa biokaasua itse. Suomessa biojäte kerätään erilliskeräyksenä kompostoitavaksi. Kompostoinnista saadaan biokaasua ja multaa.


title: Uusiutuva energia Ruotsissa

text: Ruotsissa kerättiin maalämpöä 300 000 lämpöpumpulla vuonna 1998. Tavoite on kaksinkertaistaa määrä 620 000 pumppuun vuoteen 2010 mennessä. Ruotsi on aktiivisella politiikalla ja tiedottamisella edistänyt lämpöpumppujen asennusta. Vuoden 2005 tuotanto Ruotsissa oli 10 000 GWh ja kapasiteetti 3 940 GWh. Lundin kaupungissa saadaan 40 % energiasta lämpöpumpuilla. Ruotsi on merkittävä lämpöpumppujen myyjä.


title: Uusiutuva energia Ruotsissa

text: Ruotsin aurinkolämmityksen keräyspinta-ala vuonna 2006 oli 240 000 m. Ruotsissa yli 50 % aurinkolämmitys -järjestelmistä lämmittää käyttöveden lisäksi myös huonetilaa. Ruotsissa asennettiin vuonna 2008 aurinkolämmitystä 19 MW, mikä on enemmän kuin Suomessa on yhteensä (18MW ja lisäys 3 MW).


title: Uusiutuva energia Ruotsissa

text: Ruotsi varasi toukokuusta 2006 julkisille rakennuksille 70 % tukea aurinkokennojen asennukseen. Ohjelmaan varattiin 13,6 miljoonaa dollaria.


title: Uusiutuva energia Ruotsissa

text: Tukholman tavoite on olla hiilineutraali vuonna 2050. Jo nyt Tukholman kaupungin sähkö on uusiutuvasti tuotettu. Tavoitteena on, että vuonna 2025 Tukholman paikallinen liikenne kulkee täysin uusiutuvalla voimalla ja 80 % kaukolämmöstä on uusiutuvalla voimalla, esimerkiksi maalämmöllä.


title: Hehkulamppujen kielto

text: Hehkulamppujen kielto tarkoittaa viranomaisten ohjausta eri maiden ja alueiden siirtymisessä hehkulampuista energiatehokkaampiin lamppuihin. Tällöin pääasiassa energiansäästölamppu korvaa vanhojen hehkulamppujen käytön. Energiansäästölamppu tuottaa hehkulamppuun verrattuna saman valaisuvoimakkuuden pienemmällä energiakulutuksella. Energiasäästölamput tulee kierrättää asianmukaisesti, eivätkä ne sovellu tiettyihin sisustuskäyttöön suunniteltuihin tunnelmavaloihin.


title: Hehkulamppujen kielto

text: Worldwatch instituutin maailman tila 2009 raportin mukaan valaistus kuluttaa 19 % maailman sähköstä. Hehkulamppujen vaihto energiansäästölamppuihin säästäisi yli 30 % energiassa. Pienloistelampuilla ja led-lampuilla sähkömäärä puolittuisi.


title: Hehkulamppujen kielto

text: Motivan mukaan Suomi säästäisi lailla 5,8 % kotitalouksien sähkönkulutuksesta eli yhteensä 1,1 TWh. Tässä laskelmassa ei ole kuitenkaan otettu huomioon hehkulampun lämmitysvaikutusta. Säästö on suurin kaukolämmitteisissä rakennuksissa, mutta sitä syntyy myös sähkölämmitteisissä talouksissa.


title: Hehkulamppujen kielto

text: Edut Suomessa ovat vähäisempiä kuin lämpimämmissä maissa, koska osa hehkulamppujen kuluttamasta sähköenergiasta saadaan sähkölämmitteisissä rakennuksissa hyödynnettyä lämmitykseen. Simulaatioiden perusteella hehkulamppujen hukkalämmön hyödyntämisaste on vuositasolla 55–80 %.


title: Hehkulamppujen kielto

text: Ruotsin energiaviranomaisten mukaan ulkona ei tarvita lämmitystä ja lamput ovat usein ylhäällä katossa, josta lämpö siirtyy heikosti huoneeseen, joten ne ovat huono lämmönlähde. Motivan mukaan koneet palvelevat parhaiten tehtävissä, johon ne on kehitetty eli lämmityslaite on tarkoituksenmukaisin lämmitykseen ja lamput valaistukseen. Sähkölaitteiden ja valaistuksen lisälämpöä ei pystytä käyttämään oikeaan aikaan hyväksi toivotuissa lämmityskohteissa. Lämmitysenergia on Motivan mukaan halvinta tuottaa suorana lämpönä.


title: Hehkulamppujen kielto

text: EU:n komissio antoi 18.3.2009 asetuksen, joka kielsi energiatehokkuudeltaan huonojen kotitalouslamppujen markkinoille saattamisen koko EU:n alueella vaiheittain vuoden 2009 syyskuusta alkaen. Silloin poistuivat kaikki mattapintaiset hehku- ja halogeenilamput ja teholtaan kaikki 100 W ja tehokkaammat hehkulamput. 60 W hehkulamput poistuivat markkinoilta vuonna 2011 ja kaikki yli 7 W hehkulamput syyskuussa 2012; tämän jälkeen kaupat saavat kuitenkin myydä vielä varastonsa loppuun.Hehkulampun tilalle sopivat verkkojännitehalogeenit sallitaan vuoteen 2016. Tämän jälkeenkin hehkulampun tilalle on saatavana tietynlaisia halogeenilamppuja.


title: Hehkulamppujen kielto

text: Hehkulamppujen kielto tuli Irlannissa voimaan tammikuusta 2009. Irlannin valtiovarainministeri Brian Cowenin mukaan vaihto energiansäästölamppuihin vähentää Irlannin sähkökustannuksia 185 miljoonaa euroa vuodessa ja hiilidioksidipäästöjä 700 000 tonnia vuodessa.


title: Hehkulamppujen kielto

text: Valaistus vie kuudesosan EU:n sähkönkulutuksesta, ja hehkulamppujen kieltäminen säästäisi saman verran sähköä, minkä nykyään kymmenen miljoonaa taloutta kuluttaa.


title: Hehkulamppujen kielto

text:
Hehkulamput kieltävä laki tuli Britanniassa voimaan vuonna 2011.
Iso-Britannia teki syyskuussa 2007 vapaaehtoisen sopimuksen kauppojen kanssa hehkulamppujen myynnin lopettamisaikataulusta. Osa suuritehoisista lampuista (ainakin 100 W, 120 W) hävisi myynnistä tammikuussa 2009 ja loputkin 2011 mennessä.


title: Hehkulamppujen kielto

text: Hehkulamppukielto ei koske "tärinänkestolamppuja" eli niin sanottuja vasaralamppuja. Ne tunnistaa pakkauksessa ja lampun kuvussa olevasta vasaran kuvasta. Lamppujen ainoa ero on käytännössä se, että tärinänkestolamput kestävät käytössä hieman pidempään paksummasta hehkulangasta johtuen.


title: Hehkulamppujen kielto

text: Vasaralamppujakin vahvemmalla hehkulangalla varustettuja "liikennevalolamppuja" on saatavilla.


title: Hehkulamppujen kielto

text: Australiassa on säädetty hehkulamput kieltävä laki. Hehkulamput kieltävä laki säädetään Kaliforniassa (2012) ja Ontariossa Kanadassa.


title: Hehkulamppujen kielto

text: Hehkulamput vaihdettiin Kuuban kotitalouksissa energiansäästölamppuihin tammikuussa 2008. Uudet lamput jaettiin ilmaiseksi. Kuuba pyrkii vähentämään sähkökatkoja ja riippuvuutta öljystä.


title: Hehkulamppujen kielto

text: Uusi-Seelanti on säätänyt lakisääteisen kiellon.


title: Hehkulamppujen kielto

text: Koska hehkulamput tuottavat valoa vain muutamalla prosentilla käyttämästään energiasta, suurin osa (95 prosenttia) menee lämmön tuottamiseen. Kaksi saksalaisinsinööriä ideoivat ilmoittaa 75 ja 100 watin hehkulamput lämmityslaitteeksi, mikä yllätti viranomaiset. EU-määräyksissä sanotaan, että jos tuote tuottaa 95 prosenttisesti lämpöä, se luokitellaan lämmittimeksi. Hehkulamppu oli siis määräysten mukainen lämmitin. Koska "hehkulamput" on kielletty, uutuustuotetta kutsutaan "lämpöpalloksi". Viranomaiset tutkivat nyt onko lämpöpallo kuluttaja-turvallinen, ja onko kaikki mennyt juridisesti oikein.


title: Wanaja Wild

text: Wanaja Wild on vuonna 2008 perustettu hämeenlinnalainen rullakiekkoseura. Wanaja Wild pelasi ensimmäisen kautensa Suomen Jääkiekkoliiton alaisessa SM-liigassa kaudella 2008, jonne joukkue selvisi liigakarsintojen kautta keväällä 2008. Joukkueessa kiekkoili useita tunnettuja rulla- ja jääkiekkoilijoita, kuten muun muassa Riku Hahl, Lennart Petrell sekä Mikko Mäenpää. Joukkuetta valmentaa Jarkko Julkunen.


title: Wanaja Wild

text: Kausi 2008 sujui joukkueelta opetellessa ja tuulimyllyjä vastaan taistellessa. Tuloksena runkosarjassa yksi piste, sarjajumbon paikka ja eniten jäähyminuutteja.


title: Wanaja Wild

text: Kaudella 2009 joukkue oli jälleen runkosarjan viimeinen ja pelasi runkosarjan jälkeen 13.6.2009 tasonmittausottelun Wild - Players, joka päättyi isätien 5-4 voittoon.


title: Wanaja Wild

text: Kaudella 2010 joukkue osallistui kolmannen kerran SM-liigaan, mutta suljettiin sarjasta, kun pelaajapulan vuoksi otteluun Vuorelan Veikot - Wanaja Wild ei saatu lähetettyä joukkuetta.


title: Ferenc Karinthy

text: Ferenc Karinthy (1921 Budapest – 1992 Budapest) oli unkarilainen kirjailija. Hän julkaisi muun muassa romaanin "Epépé" (1970, suom.). Ferenc Karinthy oli kirjailija ja toimittaja Frigyes Karinthyn poika.


title: Skins – liekeissä

text: Skins – liekeissä on Company Pictures -tuotantoyhtiön BAFTAn voittanut brittiläinen teinidraamasarja. Sarja sai ensi-iltansa 25. tammikuuta 2007 E4-kanavalla. Skins on E4:n tärkeimpiä sarjoja, joiden avulla kanava yrittää näyttää enemmän brittiläistä tuotantoa. Channel 4 näytti sarjan ensimmäisen tuotantokauden uusintana 21. elokuuta 2007 alkaen. Sarjan toinen kausi, jossa on 10 jaksoa, alkoi E4:lla 11. helmikuuta 2008 ja Channel 4:lla 14. helmikuuta 2008. Kolmas kausi alkoi E4-kanavalla 22. tammikuuta 2009 ja neljäs kausi alkoi 28. tammikuuta 2010.


title: Skins – liekeissä

text: Skins kertoo 16-19-vuotiaista koostuvasta bristolilaisesta kaveriporukasta. Skinsin eräät luojat, Dawsonin veljekset, sanovat sarjan esittävän nuorten jokapäiväistä elämää. Tosin näyttelijä Nicholas Hoult, joka näyttelee Tonya, on sanonut, että sarja ei välttämättä kuvaa jokaisen teinin elämää, jatkaen ”Sitä on ehkä tehostettu viihteeksi, mutta kaikki on uskottavaa”. Sarjan hahmot käyvät kuvitteellista Roundview’n lukiota Bristolissa. Jokainen jakso keskittyy jokaiseen sarjan tärkeimpään hahmoon, mutta jaksojen välillä on monia muitakin juonikaaria.


title: Skins – liekeissä

text: Yksi ohjelman luojista, Bryan Elsley, on sanonut, että koska 2. kausi päättyi hahmojen lähtiessä yliopistoon, ei ole mahdollista jatkaa heidän seuraamistaan tulevaisuudessa, joten sarja jatkaa kahden vuoden kaarina uusin roolein.


title: Skins – liekeissä

text: Tony Stonem on viehättävä, älykäs ja suosittu poika. Tonyn on/off-tyttöystävä Michelle Richardson ei pysty ikinä olemaan hänelle vihainen Tonyn käytöksestä huolimatta, mutta kuultuaan, että Tonylla on ollut useampi syrjähyppy, Michelle jättää hänet. Sid Jenkins on Tonyn paras ystävä ja aivan erilainen persoona; hänellä on huono itsetunto, hän on epäsosiaalinen ja huono koulussa. Ensimmäinen tuotantokausi pyörii paljon Sidin neitsyyden menettämisen ja hänen sekä Cassie Ainsworhtin suhteen ympärillä. Cassien prameat vanhemmat eivät välitä Cassiesta vaan huomioivat vaan uutta lastaan. Ulkoisesti, Cassie on positiivinen ja iloinen ihminen joka yrittää piilotella mielenterveysongelmiaan. Cassien ja Sidin suhde on vaikea, koska Sid on ollut jo kauan rakastunut Michelleen, yksipuolisesti, ja kakkoskaudella Michellellä ja Sidillä onkin lyhyt suhde.


title: Skins – liekeissä

text: Chris Miles on porukan kovin bilettäjä. Hänellä on vaikeuksia kotona ja hän on ihastunut psykologianopettajaan Angieen. Hänen perheensä on kokenut traagisia käänteitä; Chris on menettänyt veljensä nuorena, hänen isänsä jätti vaimonsa elämään Chrisin kanssa kaksin ja ensimmäisellä tuotantokaudella Chrisin äiti jättää poikansa. Toisella tuotantokaudella hän seurustelee Jal Fazerin kanssa. Jal on älykäs, suorapuheinen ja lahjakas musiikissa, harrastaen klarinetinsoittoa. Jalin äiti jätti lapsensa Jalin, Jalin veljet (Lynton & Ace) ja heidän isänsä. Jalin isä on kuuluisa rap-muusikko. Toisella tuotantokaudella Jal tulee raskaaksi Chrisille. Chrisin läheisimmät ystävät ovat Maxxie Oliver ja Anwar Kharral. Maxxie on avoin homo, joka rakastaa tanssimista ja toisin kuin yleensä, hän on "yksi pojista". Anwar on muslimi, muttei perin kunnollinen, sillä käyttää huumeita, juo alkoholia ja harrastaa seksiä. Toisella tuotantokaudella uusi hahmo Lucy, joka tunnetaan paremmin Sketchinä, on hyvin kiinnostunut ja liki rakastunut Maxxieen, vaikkei edes tunne häntä. Kun Maxxie ei halua outoa seuraajaa vakoilemaan elämäänsä, Sketch käyttää tilaisuutensa hyväkseen ja ryhtyy lyhyeen seksisuhteeseen Anwarin kanssa. Toisella tuotantokaudella Maxxie löytää poikaystävän, Jamesin.


title: Skins – liekeissä

text: Effy Stonem on Tonyn pikkusisko, ja omaa samoja luonteenpiirteitä. Ensimmäisellä tuotantokaudella Effy ei puhu juuri lainkaan, mutta on silti vielä hullumpi kuin isoveljensä. Tony joutuu jatkuvasti olemaan huolissaan sisarestaan ja pitämään hänen kulissiaan yllä, kun Effy ravaa huumehuuruisissa reiveissä, ja kerran Tony joutuukin pelastamaan Effyn tämän saatua heroiinipiikin epäilyttävän snobiseurueen kartanossa.


title: Skins – liekeissä

text: Sarjassa on myös muita sivuhenkilöitä. Esimerkiksi Posh Kenneth joka käy samaa collegea kuin muut. Abigail Stock on Tonyn salarakas, lellitty koulutyttö jolla on mielenterveysongelmia. Madison Twatter on ensimmäisellä kaudella esiintyvä sivuhahmo, ja Sidin huumeidenvälittäjä. Madison on äkkipikainen ja vainoharhainen, eikä kestä muiden tuijotusta. Tom Barkley on opettaja, joka opetti historiaa päähenkilöiden koulussa. Hän yrittää puhua nuorekkaasti, ja luulee olevansa "mukana" nuorten asioissa. Tom vie ensimmäisellä kaudella nuoret Venäjälle opiskelemaan paikallista kulttuuria ja historiaa, yrittäen samalla iskeä Angieta, psykologian opettajaa johon myös Chris oli rakastunut. Doug on myös yksi opettaja heidän koulussaan, ja myöhemmin myös rehtori. Hän joutuu joskus tahtomattaan epämukaviin tilanteisiin.


title: Skins – liekeissä

text: Effy Stonem on kolmannen kauden päähenkilö. Effy on kaunis, suosittu, kiehtova, ja synnynnäinen johtaja kuten veljensäkin. Effy on myös hiljainen, eikä hän kerro usein tunteistaan muille. Pandora Moon on Effyn paras kaveri. Pandora on viaton, neitsyt ja haaveilee Effyn elämästä. Kun Thomas Tomone muuttaa Kongosta Bristoliin, tämä alkaa seurustella Pandoran kanssa.


title: Skins – liekeissä

text: Katie ja Emily Fitch ovat toisiinsa verraten hyvin erilaiset kaksoset. Suosituksi haluava Katie haluaa Effyn paikan koulun suosituimpana, ja hän hallitsee siskonsa Emilyn elämää. Katiella on ollut poikaystävä aina 7-vuotiaasta asti. Hänen homofobiansa aiheuttaa ongelmia, kun selviää että Emily on lesbo. Emily yrittää hinnalla millä hyvänsä saada Naomi Campbellin huomion. Naomi on sanavalmis idealisti, joka yrittää todistaa itselleen ettei hän ole lesbo. Kolmannen kauden kuluessa he kuitenkin rakastuvat ja kauden lopussa päätyvät yhteen.


title: Skins – liekeissä

text: James Cook, Freddie McLair ja JJ Jones ovat olleet lapsuudesta saakka parhaita ystäviä. Cook on karismaattinen ja sosiaalinen mutta myös riehakas ja kapinallinen. Cookilla on myös paljon naisia; lyhyt suhde Effyn kanssa saa Freddien melkeinpä vihaamaan Cookia, koska Freddiekin pitää Effysta. Cookilla on seksisuhde myös Pandoran kanssa, joka saa Thomasin vihaamaan Cookia. Kuten Effy, myös Cook pelkää näyttää todellisia tunteitaan. Freddie on rento skeittari, joka polttelee usein pilveä vajassaan. Hän on uskollinen ja luotettava ystävä. Freddie ihastuu Effyyn heti ensisilmäyksellä, mutta seurustelee Katien kanssa vähän aikaa, koska luulee ettei hänellä ole mahdollisuuksia Effyyn. JJ on autistinen poika, joka tekee taikatemppuja saadakseen ystäviä. Myös JJ unelmoi Effysta, vaikka tietää ettei voi saada häntä. Hänen täytyy valita joko Freddien tai Cookin puoli, kun he kumpikin alkavat kilpailla Effystä. Effy itse tuntee syviä tunteita Freddietä kohtaan, vaikka ei haluakaan myöntää niitä. JJ:stä tulee Emilyn hyvä ystävä, ja Emily vie hänen neitsyytensä eräänlaisena palveluksena.


title: Skins – liekeissä

text: Kolmannella kaudella, jolla toinen sukupolvi esitellään, nähdään myös paljon sivuhenkilöitä ja cameo-rooleja.


title: Skins – liekeissä

text: Neljännellä kaudella hypätään kesän yli. Cookin, Freddien ja JJ:n 'kolme musketööriä' -porukka on hajonnut. Cook viettää aikaansa enimmäkseen tyttöjen seurassa, yrittäen epätoivoisesti päästä yli Effystä, tytöstä jota rakastaa. JJ rakastuu kuitenkin tyttöön, jolla on lapsi. JJ:stä tulee isähahmo. JJ oli siis ainut joka ikinä pääsi yli Effystä. Thomas pettää Pandoraa kauniin kuorotytön kanssa, mutta palaavat silti yhteen viimeisissä jaksoissa.


title: Skins – liekeissä

text:
Katiella on uusi poikaystävä. Katie luuli olevansa raskaana, mutta saikin tietää ettei koskaan voisi saada lapsia. Hänellä oli vaikeuksia kertoa äidilleen joka piti häntä täydellisenä, Emilyyn verrattuna.
Emily on avoimesti yhdessä Naomin kanssa ja kaikki onkin hyvin kunnes tyttö nimeltä Sophie tekee itsemurhan huumeiden vaikutuksen alaisena. Emily saa tietää, että Naomi myi huumeita tytölle saadakseen rahaa. Naomi tarvitsi rahaa suojalaseihin, koska hän halusi pitää mopolla ajelevan Emilyn turvassa. Pian paljastuu kuitenkin lisää: Naomi oli tavannut Sophien aikaisemminkin ja jopa maannut hänen kanssaan. Emily antoi päällisin puolin anteeksi, mutta huolimatta siitä että asui Naomin kodissa, koska ei jaksanut äitiään, joka muun muassa yritti lahjoa hänet eroon Naomista, hän oli täydellinen narttu, ilkeili, vihjaili ja jopa suuteli toista tyttöä Naomin silmien alla. Naomi kuitenkin selittää pettämisensä syyn ja Emily heltyy ja antaa anteeksi viimeisessä jaksossa.


title: Skins – liekeissä

text: Effyä ei nähdä ensimmäisessä jaksossa ihan kokonaan, vaan jakson lopussa, kun tämä ilmaantuu Pandoran luokse. Effy ja Freddie alkavat seurustella, kunnes heidän suhteeseen tulee paljon ongelmia – mm. Effyn kuolemanhalu ja itsetuhoisuus. Effy yrittää itsemurhaa. Sen jälkeen hän joutuu eräänlaiseen mielisairaalaan ja jopa hänen psykiatrinsakin John Foster ihastuu häneen. Ihastus on niin paha, että hän haluaa tuhota kaikki muut jotka Effyä tavoittelevat. Kotiutuva Effy aloittaa kaiken alusta, ja yrittää korjata suhteensa Freddieen. Kuitenkin juhlissa, joissa kaikki ovat (lukuun ottamatta Cook) Effy päättää sanoa kaikille hyvästi, ja unohtaa heidät, myös Freddien. Effy lähtee Cookin mukaan, mutta saa kohtauksen. Effy palaa psykiatrinsa luo. Koska tämä psykiatri on niin ihastunut Effyyn, hän hakkaa Freddien hengiltä pesäpallomailalla. Vain Cook saa tietää tämän kauden viimeisessä jaksossa löytäessään Freddien veriset vaatteet. Neljäs tuotantokausi loppuu kohtaukseen jossa Cook käy pesäpallomailalla varustautuneen Fosterin kimppuun.


title: Skins – liekeissä

text: Kolmannen sukupolven hahmoja ovat Franky, Rich, Mini, Liv, Nick, Alo, Matty ja Grace. Nick ja Matty ovat veljeksiä. Viides tuotantokausi alkaa Mean Girls -elokuvan tyylisesti kun Mini, Liv ja Grace alkavat juonia ja tekeytyvät Frankyn ystäviksi, mutta Mini haluaakin vain paljastaa Frankyn menneisyyden vanhassa koulussaan. Mini kutsuu Frankyn juhliinsa. Mini pyytää poikaystävänsä Nickin levittelemään noloja kuvia Frankystä ympäri koulua ja Franky päätyy jonnekin kentälle heilumaan aseen kanssa. Matty ihmettelee Frankyn käytöstä ja Franky pyytää Mattyä lähtemään. Kuitenkin Matty jää Frankyn luo puhumaan hänelle ja kehuu häntä kauniiksi ja Franky itkee. Viimein Matty lähtee ja Franky palaa kotiinsa, missä Grace odottaa häntä. Hän pyytää anteeksi ja lähtee. Franky lähtee kuitenkin Minin juhliin aseensa kanssa. Mini haukkuu Frankyä ja hän saa ajettua Frankyn ulos. Grace kuitenkin pitää Frankystä ja hän menee myös ulos ja törmää Richiin ja Alo'on. He lähtevät kolmisin Frankyn perään ja vievät hänet maauimalaan. Grace päättää jo olla mieluummin Frankyn, Alon ja Richin ystävä kuin Minin ja Livin.


title: Skins – liekeissä

text: Porukan eripura jatkuu monta jaksoa ja viimein Grace laittaa välit poikki Miniin ja Liviin ja alkaa seurustella Richin kanssa. Minillä on ongelmia. Hänellä on pakonomainen tarve laihtua koko ajan vain enemmän ja enemmän. Kuitenkaan kaudella ei suoranaisesti sanota että hänellä olisi anoreksia. Mini on myös neitsyt ja häntä jännittää. Nick kuitenkin yrittää vain hyötyä Ministä, koska tämä on hyvännäköinen. Mini kuitenkin menettää ensimmäisen kertansa Nickille, vaikka tietää että Livillä ja Nickillä on suhde. Liv löytää uuden poikaystävän, mutta hänelle paljastuukin pian hänen olevan Nickin veli. Muutamien ongelmien jälkeen he palaavat kuitenkin yhteen. Mini taas teeskentele, että ei muista mitään Livin ja hänen riidoista tai Livin ja Nickin suhteesta. Viimein Mini kuitenkin jättää Nickin. Nick hankkii yhdenyön jutun ja ajautuu sen jälkeen ulommas porukasta, eikä enää ole niin paljon porukan juhlissa tai tapaamisissa. Nick on kateellinen veljellee, koska hänellä ei tarvitse nähdä niin paljon vaivaa kuin hänellä itsellään. Alolla on ongelmia perheensä kanssa. Hänen vanhempansa ovat hänelle epäreiluja, etenkin hänen äitinsä. He ottavan Alon pois koulusta ja pakottava hänet töihin tilalleen. Alon isä saa sydänkohtauksen kun heille tulee riitaa Alon järjestämien juhlien jälkeen.


title: Skins – liekeissä

text: Gracen jaksossa selviää, että koulun nykyinen rehtori David Blood on Gracen isä. Hän on epäreilu ja uhkaa siirtää Gracen Mayberryn tyttökouluun, jos Grace ei saa täydellisiä arvosanoja. Grace ohjaa näytelmää, jossa porukan jäseniä esiintyy. Liv haluaa kuitenkin jättäytyä näytelmästä, koska Franky esittää näytelmässä tyttöä, joka on ihastunut Mattyn roolihahmoon. Hän on saanut myös tietoonsa että Franky on tirkistellyt Mattyä ja Liviä. Hän vihjailee Frankylle tietävänsä ja Franky ja Mini lähtevät juttelemaan miehille baarissa. Matty menee "pelastamaan" Frankyn. Franky suuttuu ja katoaa. Jakso päättyy siten, että Matty ei enää ole huomaavinaankaan Frankyä eikä enää viimeisessä jaksossakaan huomaa häntä. Grace ja Rich päättävät mennä naimisiin. Koko porukka kokoontuu viimein yhteen ja he lähtevät Gracen ja Richin häihin. Viimein kun Matty on hylännyt Livin, hän tunnustaa tunteensa Frankylle.He harrastavat seksiä metsässä,kunnes Franky kuitenkin jostakin syystä sekoaa ja käskee Mattyä päästämään irti hänestä ja lähtee juoksemaan metsässä ja melkein tipahtaa kalliolta alas. Liv nostaa Frankyn ylös ja Mini, joka on rakastunut Frankyyn, kysyy Frankyltä, satuttiko Matty häntä. Franky selittää käytöksensä, siten että halusi tuntea olonsa normaaliksi. Kausi päättyy oletuksellisesti siten, että Matty ja Franky päätyvät yhteen ja että Liv ja Matty eroavat ystävinä.


title: Skins – liekeissä

text: Kuudes kausi alkaa, kun porukka on yhdessä lomalla Marokossa. Franky on kyllästynyt hänen ja Mattyn suhteeseen, ja ottaa siihen etäisyyttä. Franky tapaa Luke-nimisen pojan, jonka kanssa hän päättää karata. Mini aloittaa salaisen seksisuheteen Alon kanssa. Liv kuulee, että Luke on vaarallinen ja arvaamaton rikollinen, ja lähtee Frankyn ja Luken perään yhdessä Mattyn ja Gracen kanssa. Luke on piilottanut Mattyn autoon huumeita. Takaa-ajon seurauksena auto luisuu tieltä, ja Grace loukkaantuu vakavasti. Autoa ajanut Matty pakenee. Grace vaipuu koomaan pitkäksi aikaa, eikä hänen isänsä päästä ketään ystävistä käymään hänen luonaan, varsinkaan Richiä. Gracen isä päättää siirtää hänet toiseen sairaalaan Sveitsiin. Rich ja Alo murtautuvat Gracen tyhjillään olevaan taloon ja hajottavat paikkoja. He alkavat kerätä rahaa, jotta pääsisivät Sveitsiin hakemaan Gracen takaisin. Eräänä aamuna Gracen isä ilmaantuu takaisin Bristoliin, jossa hän tapaa Richin, ja kertoo Gracen kuolleen.


title: Skins – liekeissä

text: Liv tutustuu Alex-nimiseen poikaan, mutta muu porukka ei aluksi ota häntä avosylin vastaan. Kaikki ovat poissa tolaltaan Gracen takia, ja kokevat Alexin tunkelijana. Liv riitautuu Minin kanssa, joka torjuu Alexin kylmästi heti kättelyssä. Liv rakastuu Alexiin, mutta raivostuu kuullessaan että hän on homoseksuaali. Myöhemmin he sopivat ja porukka hyväksyy vähitellen Alexin joukkoonsa. Franky alkaa taas tapailla Lukea, mutta huomaa pian hänen olevan epäterveellistä seuraa. Nick ihastuu Frankyyn, ja yrittää suojella häntä Luken väkivaltaiselta elämäntyyliltä. Franky ja Nick päätyvät lopulta yhteen. Alo on rakastunut Miniin, joka ei missään nimessä halua heidän välilleen mitään muuta kuin seksiä. Pian Mini kuitenkin huomaa olevansa raskaana Alolle. Matty ottaa yhteyttä Nickiin, joka alkaa järjestellä asioita saadakseen Mattyn takaisin maahan. Hän ryöstää isänsä tilin, mutta tulee huijatuksi eikä saa asioita järjestykseen. Nick ei myöskään ole varma, haluaako Mattya takaisin, koska he molemmat ovat rakastuneita Frankyyn.


title: Skins – liekeissä

text: Alo ei kestä Minin tunteettomuutta häntä kohtaan, joten etsii uuden heilan. Hän tapaa kauniin tytön, mutta vasta harrastettuaan seksiä hänen kanssaan, hän tajuaa, että tyttö on vasta 13-vuotias. Alo lopettaa heti suhteen tytön kanssa, mutta kostoksi tyttö nostaa syytteen häntä vastaan, jossa valehtelee Alon käyttäneen tätä hyväksi. Aloa syytellään pedofiiliksi, ja hänet vangitaan. Pian Rich järjestää Alon pois vankilasta, joka saa myös tytön tunnustamaan valheen. Livin ahdistus Gracen poismenosta ei hellitä, ja hän alkaa kärsiä raivokohtauksista ja harhaluuloista. Hän syyttää Frankyä Gracen kuolemasta, ja pahoinpitelee Minin. Matty palaa Bristoliin, ja riitautuu pahasti veljensä kanssa. Kaikki vuorollaan piilottelevat Mattya poliiseilta. Franky on ahdistunut, koska rakastaa heitä molempia. Minin raskaudesta saavat kuulla ensin Franky, sitten muut porukan jäsenet, ja viimeisenä Alo, joka raivostuu tästä. Myöhemmin sekä Mini että Alo ovat iloisia tulevasta vauvasta, ja alkavat olla yhdessä ihan julkisesti. Minin äiti pakottaa hänet luopumaan vauvasta heti sen synnyttyä, joten Mini karkaa yhdessä Frankyn kanssa. Matka päättyy kuitenkin lyhyeen, kun tyttöjen rahat loppuvat. Franky lähtee etsimään biologista äitiään, ja löytää siskonsa, joka kertoo äidin kuolleen itsemurhaan. Myöhemmin hänen siskonsa tunnustaa valehdelleensa, ja vie Frankyn äitinsä luo. Nick ja Matty sopivat, ja Matty antautuu poliisille. Mini synnyttää terveen tyttövauvan. Kausi päättyy kuvaan, jossa Rich istuu hymyillen sairaalan lattialla, ja sanoo hyvästi.


title: Skins – liekeissä

text: Seitsemännellä kaudella seurataan kolmen aikaisemmilta kausilta tutun henkilön elämää.


title: Skins – liekeissä

text: Effy asuu kimpassa Naomin kanssa. Naomi seurustelee edelleen Emilyn kanssa ja on aloitteleva stand up -koomikko. Effy on kyllästynyt assistentin tehtäviin, ja tuntee ettei hänen työtään avosteta. Hän tutustuu kilpailevan yrityksen työntekijään, joka on ihastunut tähän. Effy käyttää häntä hyväkseen poimimalla arkaluonteisia tietoja, joiden avulla hän onnistuu etenemään urallaan. Kaikki sujuu hyvin ja yrityksen asiat ovat mitä parhaimmin. Naomi saa kuulla sairastavansa syöpää, mutta hoitojen alettua ei suhtaudu siihen enää niin vakavasti vaan olettaa paranevansa. Naomi kieltää Effyä kertomasta asiasta Emilylle, koska ei halua säikäyttää häntä. Naomi vaipuu yhä huonompaan kuntoon eivätkä mitkään hoidot vaikuta tehoavan. Vasta kun Naomi makaa kuoleman partailla sairaalassa, Emily saa tietää hänen sairaudestaan. Effyn huijaus työpaikalla paljastuu ja hän joutuu vastuuseen kaikista tekemistään rikkeistä.


title: Skins – liekeissä

text:
Cassie työskentelee pienessä aamiaisravintolassa Lontoossa, ja hänellä on epämääräinen suhde yhden työtoverinsa Yanivin kanssa. Eräänä päivänä Cassie löytää blogin, joka on täynnä hänestä salaa otettuja valokuvia. Myöhemmin paljastuu, että kuvaaja on ravintolan kokki Jakob. Cassie raivostuu tälle suunnattomasti, mutta myöhemmin leppyy. He matkustavat yhdessä Cassien perheen luo pieneen mökkiin, jonka rannalla he aikovat ottaa kuvia. Cassien äiti on kuollut, ja hänen alkoholisoitunut isänsä huolehtii yksin 6-vuotiaasta Ruben-pojasta.
Cassien kuvat saavat paljon julkisuutta, ja Cassie palkataan malliksi muotikuvauksiin. Kun Jakob saa kuulla tästä, hän raivostuu Cassielle. Cassie alkaa taas tapailla Yanivia. Kun Jakob lähettää Cassien puhelimeen salaa otetun kuvan hänestä ja Yanivista, Yaniv raivostuu ja pahoinpitelee Jakobin. Cassie lähtee tiehensä, Jakob ja Yaniv sopivat riitansa, koska tajuavat etteivät he kumpikaan voi saada Cassieta. Cassien isä on päässyt eroon viinasta, ja aikoo lähteä poikansa kanssa Italiaan rauhoittumaan. Cassie tarjoutuu huolehimaan Rubenista, jotta isä saisi rentoutua rauhassa.


title: Skins – liekeissä

text: Cook työskentelee huumekauppiaana, ja hänellä on suhde Emma-nimiseen tyttöön. Cook ihastuu myös pomonsa tyttöystävään Charlotteen. Kun hänen pomonsa saa tietää Charlotten suhteesta toiseen alaiseensa, mies hukutetaan uima-altaaseen. Cook pelkää, että hänelle käy samoin, joten hän pakenee Emman kanssa kaupungista. Kesken matkan Charlotte soittaa, että haluaa lähteä heidän mukaansa. Kolmikko pakenee Emman kotitalolle maaseudulle, ja kertovat Emman vanhemmille tulleensa lomailemaan. Emma ja Charlotte tulevat luonnollisesti huonosti toimeen toistensa kanssa, koska he molemmat ovat ihastuneita Cookiin. Yhtenä päivänä Cookin pomo ilmaantuu talolle, mutta poistuu epäilyttävän rauhallisesti kun Charlotte katkaisee suhteensa häneen. Kolmikko päättää vaihtaa piilopaikkaa. Matkalla he huomaavat Emman vanhempien auton tien sivussa. Autosta puuttuvat Emman vanhemmat sekä hänen isänsä kivääri. He tajuavat, että Pomo on siepannut heidät. Kolmikko harhailee metsässä etsien Emman vanhempia, mutta heitä ei löydy. He lötävät pienen yösijan metsästä, johon jäävät nukkumaan. Aamulla he huomaavat, että Emma on kadonnut. He löytävät Emman hirtettynä pellolta, jolla seisoo myös Cookin pomo kiväärin kanssa. Hän aikoo ampua Cookin, mutta Cook saa harhautettua häntä ja pahoinpitelee tämän tajuttomaksi. Cook on aikeissa ampua hänet, mutta tulee sitten toisiin aatoksiin ja kutsuu poliisin. Cook pyytää Charlottea lähtemään, ja sanoo etteivät he enää koskaan tapaa.


title: Skins – liekeissä

text: Ensimmäinen tuotantokausi julkaistiin DVD:nä Briteissä 24. syyskuuta 2007. Moni suosittu musiikkikappale, joita käytettiin alkuperäisissä jaksoissa, ei löydy DVD:n jaksoista, mutta ne ovat kuitenkin sarjan soundtrackillä. Toinen kausi julkaistiin DVD:nä 5. toukokuuta 2008, josta tälläkin kertaa puuttuu osa alkuperäisestä musiikista.


title: Manuela Bosco

text: Manuela Anna Maria Bosco (s. 11. kesäkuuta 1982 Mikkelin maalaiskunta) on suomalainen kuvataiteilija, näyttelijä, kirjailija ja entinen yleisurheilija, jonka päämatka oli 100 metrin aitajuoksu.


title: Manuela Bosco

text: Bosco on toiminut päätoimisena kuvataiteilijana vuodesta 2015 alkaen. Hänen töitään on ollut esillä mm. Helsingin Juhlaviikoilla 2017, Auran Galleriassa Turussa, Galleria Arissa Mikkelissä ja Helsingin Ruplassa. Boscon ateljee sijaitsee Helsingin Ullanlinnassa. Hänen tavaramerkkinsä ovat suositut bambi-aiheiset teokset ja suurikokoiset värikkäät abstraktit työt.


title: Manuela Bosco

text: Boscolla on kaksi taidealan korkeakoulututkintoa: Jyväskylän yliopistosta (HumK) ja Roomasta Accademia Europea D'Arte Drammaticasta (TeK).


title: Manuela Bosco

text: Urheilu-urallaan hän osallistui mm. Sydneyn olympialaisiin 2000 ja useisiin muihin arvokisoihin. Boscolla on Kalevan kisoista kaksi Suomen mestaruutta ja neljä hopeaa. Lisäksi hänellä on hallikisoista aikuisten sarjoista kaksi mestaruutta, yksi hopea ja kaksi pronssia. Sekä lukuisia nuorten Suomen mestaruuksia. Bosco piti hallussaan yli vuosikymmenen 60 metrin aitojen Suomen ennätystä 8,12 s., joka oli aikanaan myös epävirallinen 17-vuotiaiden maailmanennätys.


title: Manuela Bosco

text: Bosco on Suomi100 -hallituksen jäsen.


title: Manuela Bosco

text: Bosco edusti urheilu-urallaan Mikkelin Kilpa-Veikkoja ja häntä valmensivat hänen isänsä professori Carmelo Bosco (k. 2003) sekä Mikael Ylöstalo, Risto Koskinen ja Roberto Bonomi.


title: Manuela Bosco

text: Bosco sijoittui 100 metrin aitajuoksussa viidenneksi 19-vuotiaiden MM-kilpailuissa Annecy'ssa 1998 ajalla 13,83. Junioreiden EM-kilpailuissa Riiassa 1999 hän saavutti pika-aidoissa pronssia ajalla 13,34 ja kuului Suomen pikaviestijoukkueeseen, joka sai hopeaa uudella 22-vuotiaiden Suomen ennätysajalla 44,40.


title: Manuela Bosco

text: Bosco juoksi Sevillan MM-kilpailuissa 1999 100 metrin aitajuoksun alkuerissä 17-vuotiaiden Suomen ennätyksen 13,34 selviytyen toisiin alkueriin. Niissä hän jäi kuitenkin erässään kahdeksanneksi. Gentin EM-hallikilpailuissa 2000 Bosco putosi 60 metrin aitajuoksun alkuerissä. Sydneyn olympialaisissa 2000 hän jäi 100 metrin aidoissa alkueriin, mutta kuului Suomen pikaviestijoukkueeseen, joka sijoittui välierässään kuudenneksi ajalla 43,50. Münchenin EM-kisoissa 2002 hän putosi pika-aitojen alkuerissä.


title: Manuela Bosco

text: Bosco voitti 100 metrin aitajuoksun Suomen mestaruuden Lahdessa 2000 ajalla 13,30. SM-hopeaa hän saavutti vuosina 1998, 2002 ja 2004. Helsingin Kalevan kisoissa 2003 Bosco voitti Suomen mestaruuden 400 metrin aitajuoksussa ajalla 58,76 ja sai seuraavana vuonna samalla matkalla hopeaa. 4 x 100 metrin viestissä hän saavutti kaksi ja 4 x 400 metrin viestissä yhden Suomen mestaruuden.


title: Manuela Bosco

text: Sisäratojen SM-kilpailuissa Bosco voitti 60 metrin aitajuoksun Suomen mestaruuden Jyväskylässä 1999 ajalla 8,27. Seuraavana talvena hän uusi mestaruutensa Kuopiossa Suomen ennätysajalla 8,12. Lisäksi hän saavutti SM-hopeaa 2003 ja pronssia 1998. 60 metrin juoksussa Bosco saavutti SM-pronssia vuonna 2000 ja 4 x 200 metrin viestissä kultaa 1999. Lähde: Tilastopaja


title: Manuela Bosco

text: Bosco lopetti urheilu-uransa kauden 2006 jälkeen ja aloitti näyttelijän tutkintoon tähtäävät opinnot Accademia Europea di Arte Drammatica -teatterikoulussa Italiassa. Hän valmistui sieltä näyttelijäksi jouluna 2009. Hän on näytellyt teatterissa sekä Suomessa että Italiassa ja esiintynyt elokuvissa (Night Goes Long, Luokkakokous 2), lyhytelokuvissa ja tv-sarjoissa (mm. Kotikatu, Kiiltokuvia, Syke, Nymfit, Karppi).


title: Manuela Bosco

text: Lokakuussa 2012 hän sai Suomen Mielenterveysseuran valtakunnallisen mielenterveyspalkinnon.


title: Manuela Bosco

text: Marraskuussa 2013 Bosco sijoittui toiseksi "Tanssii tähtien kanssa" -ohjelman kahdeksannella tuotantokaudella.


title: Manuela Bosco

text: Bosco on kirjoittanut kirjat Vegemania 2016 (Cozy Publishing), Ylitys 2012 (Teos) ja lastenkirjan Pöytä joka tahtoi kodin (yhdessä Pamela Tolan kanssa) 2015 (Otava).


title: Manuela Bosco

text: Myös Manuela Boscon sisar Carla Bosco on yleisurheilija. Heidän isänsä oli Carmelo Bosco ja enonsa on entinen kilpahiihtäjä Harri Kirvesniemi.


title: Manuela Bosco

text: Boscolla on huhtikuussa 2014 syntynyt tytär ja alkuvuonna 2016 syntynyt poika näyttelijä Kasimir Baltzarin kanssa.


title: Manuela Bosco

text: Bosco on seurustellut vuodesta 2017 ja naimisissa vuodesta 2018 lähtien muusikko Tuure Kilpeläisen kanssa. Pariskunta odottaa vuoden 2019 keväällä syntyväksi laskettua ensimmäistä yhteistä lastaan.


title: Perttelin vaakuna

text: Perttelin kunnanvaakunan aihe on raamatullinen ja liittyy läheisesti kunnan nimeen. Pertteli on Bartolomeuksen eli Pyhän Pärttylin nimikkokunta, ja hän oli myös Perttelin keskiaikainen Pyhän Bartolomeuksen kirkon suojeluspyhimys. Pyhä Bartolomeus esiintyy vaakunassa ja kuvataiteessa yleensäkin veitsen kanssa, koska perimätiedon mukaan hänet nyljettiin elävältä ennen ristiinnaulitsemistaan.


title: Perttelin vaakuna

text: Vaakunan on suunnitellut Gustaf von Numers, ja se vahvistettiin käyttöön 12. syyskuuta 1957. Vaakunan selitys on ”mustassa kentässä hopeinen P. Pärttyli, oikeassa kädessään punavartinen kultaveitsi, vasemmassa kultakirja, jonka kannessa punainen risti; sädekehä kultaa”. Vaakuna muuttui epäviralliseksi kotiseutuvaakunaksi 2009 Perttelin liityttyä Salon kaupunkiin.


title: Elizabeth Anne Allen

text: Elizabeth Anne Allen (s. 18. marraskuuta 1970) on yhdysvaltalainen näyttelijä. Hänet tunnetaan parhaiten roolistaan Amy Madisonina televisiosarjassa "Buffy, vampyyrintappaja" (1997–2003).


title: Elizabeth Anne Allen

text: Allen tunnetaan kenties parhaiten roolistaan noitatyttö Amy Madisonina televisiosarjassa "Buffy, vampyyrintappaja". Alun perin hän koe-esiintyi päähenkilö Buffy Summersin roolia varten, mutta rooliin valittiin Sarah Michelle Gellar. Tuottajat olivat kuitenkin vaikuttuneita Allenin suorituksesta ja ottivat muutamaa kuukautta myöhemmin häneen yhteyttä ja tarjosivat Amy Madisonin roolia. Allen teki ensiesiintymisensä "Buffyssa" sen ensimmäisen tuotantokauden jaksossa "Noitatemppuja" vuonna 1997. Hänet nähtiin Amyn roolissa sarjan kuudella tuotantokaudella yhteensä kahdeksan jakson verran. Viimeisen kerran hänet nähtiin seitsemännen tuotantokauden jaksossa "Tappaja sisimmässäni" vuonna 2003. "Buffyn" tarinaa on jatkettu myös sarjakuvassa "Buffy the Vampire Slayer Season Eight", jossa myös Amyn hahmo nähdään. Allen on kuvaillut sarjakuvaa mahtavaksi, ja hän piti sarjakuvan Amya paljon televisiosarjan hahmoa synkempänä. Hän on myös kertonut, että olisi mielellään esittänyt Amya sarjan kahdeksannella kaudella juuri hahmon synkkyyden takia.


title: Elizabeth Anne Allen

text: "Buffyn" lisäksi Allen on esiintynyt useissa televisiosarjoissa ja muutamissa elokuvissa. Esimerkiksi vuosina 2000–2001 hän esiintyi yhteensä yhdentoista jakson verran televisiosarjassa "Bull". Hän on ollut mukana myös elokuvissa "Timemaster" (1995) ja "The Tower of Babble" (2002).


title: TAFTIE

text: The Association for Technology Implementation in Europe (TAFTIE) on 15 Euroopan unionin jäsenmaan sekä Norjan, Sveitsin, Islannin ja Turkin, teknologian kehittämisen julkisen sektorin rahoitusorganisaatioiden yhteisö.


title: TAFTIE

text: Taftien 19 jäsentä


title: GSM-R

text: GSM-R () on rautatiekäyttöön tarkoitettu matkapuhelintaajuusalue taajuusvälillä 876,0–880,0 MHz tukiasemalle lähetettäessä ja 921,0–925,0 MHz tukiasemalta vastaanotettaessa. Järjestelmä on osa ERTMS-hanketta.


title: GSM-R

text: Järjestelmä on GSM:n pohjalta suunniteltu langattomaan viestintään rautateillä, ja sitä käytetään sekä sovelluksissa että puheensiirrossa. Järjestelmä ei ole yleisessä käytössä, vaan se on suojattu ja yksin omaan rautateiden käyttöön tarkoitettu. Se on osa laajempaa rautateiden valvontajärjestelmää, ja se on suunniteltu toimimaan jopa 500 km/h nopeudella liikkuvissa junissa ilman tietohävikkiä tiedonsiirrossa.


title: GSM-R

text:
Suomessa GSM-R-verkkoa ylläpitää liikennevirasto.
Verkko tunnetaan nimellä Raili, ja se kattaa noin 5 000 kilometriä Suomen ratoja ja ratapihoja.
Verkkoa käyttävät veturinkuljettajat, konduktöörit, vaihtotyönjohtajat ja liikenteenohjaajat.
Raili-liittymän voi hankkia jokainen sitä tarvitseva rautatiealan yritys.
Railin edeltäjä oli linjaradio.


title: Vasile Tiță

text: Vasile J. Tiță (21. helmikuuta 1928 Bukarest – 23. kesäkuuta 2013) oli romanialainen nyrkkeilijä ja olympiamitalisti.


title: Vasile Tiță

text: Tiță osallistui Helsingin olympialaisten 1952 nyrkkeilyn keskisarjaan. Hän eteni aina finaaliin saakka voitettuaan ensin kaksi ottelua hylkäyksellä ja kolmannen ottelunsa tyrmättyään vastustajansa. Välierässä Tiță kaatoi Bulgarian Boris Nikolovin puhtaasti 3–0. Finaalissa Yhdysvaltain Floyd Patterson oli liian vahva tyrmäten Tițăn 42 sekunnissa.


title: Vasile Tiță

text: Tiță kuoli 23. kesäkuuta 2013, 85-vuotiaana. Hän oli kärsinyt vuosikymmenen ajan Alzheimerin taudista. Tiță oli neljästä romanialaisesta Helsingin olympimitalistista viimeinen elossa ollut.


title: Hiljainen maailma

text: Hiljainen maailma ("Le Monde du silence") oli ranskalainen Oscarin voittanut dokumentti syvänmerensukelluksesta vuodelta 1956. Ohjaajina toimivat Jacques-Yves Cousteau ja Louis Malle. Elokuva oli yksi ensimmäistä, joissa käytettiin vedenalaiskuvausta värifilmillä. Se voitti Cannesin elokuvajuhlien Kultaisen palmun. ja oli toinen kahdesta dokumentista jotka ovat sen koskaan voittaneet.


title: Hiljainen maailma

text: "The New York Timesin" kriitikot valitsivat "Hiljaisen maailman" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Viisitaajuusmatkapuhelin

text: Viisitaajuusmatkapuhelin on matkapuhelin, joka kykenee toimimaan kaksilla taajuusalueilla kahdella eri matkapuhelinalueella esimerkiksi siten, että siinä toimivat sekä eurooppalaiset GSM 900- ja DCS 1800- että yhdysvaltalaiset GSM 800- ja GSM 1900-puhelinjärjestelmät, ja lisäksi se toimii 3G-verkossa. Näin ollen se on GSM-nelitaajuusmatkapuhelin, jossa on viidentenä 3G.


title: Simpukkapuhelin

text: Simpukkapuhelin on matkapuhelinmalli, jossa on saranoitu, näppäimistön päälle sulkeutuva kansi. Vuosina 2004–2005 aasialaiset simpukkamatkapuhelimet tulivat hyvin suosituiksi, minkä vuoksi Nokia jolla näitä ei valikoimassaan tuolloin merkittävästi ollut, kärsi jonkin verran markkinaosuuksissaan . Uudemmissa simpukkapuhelimissa ominaisuudet ovat monipuolistuneet, kuten 2 näyttöä ja kamera.


title: Tandefelt

text: Tandefelt on edelleen elossa oleva suomalainen, alun perin Sysmän Rapalasta kotoisin oleva aatelinen tuomari- ja upseerisuku. Suvun toinen kotipaikka Sysmän lisäksi on Hartola. Yksi Tandefeltien esi-isistä oli Paavali Juusteen.


title: Tandefelt

text: Suvusta tuli aatelinen, kun Uudenmaan ja Hämeenlinnan rakuunarykmentin ratsumestari Arvid Henrikinpoika aateloitiin 20. elokuuta 1650. Hampaiden menettäminen Leipzigin taistelussa antoi aiheen sukunimelle Tandefelt ("hammaskenttä") ja suvun vaakunalle. Suku merkittiin aatelishuoneeseen 1655 numerolla 651.


title: Tandefelt

text: Suomen ritarihuoneeseen suku merkittiin numerolla 51 vuonna 1818, eikä sen edustajia ole Ruotsin aatelishuoneessa. 18. heinäkuuta 1809 syntyi Tandefeltin vapaaherrallinen haara, kun Adolf Tandefelt ylennettiin vapaaherraksi. Hän oli kuitenkin naimaton, joten hänen veljenpoikansa peri adoption kautta vapaaherran arvon. Tämä veljenpojasta lähtöisin ollut vapaaherrallinen haara sammui vuonna 1904.


title: Tandefelt

text: Tandefeltit omistivat myös Koskipään kartanon Hartolassa, mutta tämä siirtyi von Gerdten -suvulle, kun kapteeni Otto Tandefeltin tytär Wendla Fredrika Tandefelt meni naimisiin Savon jalkaväen luutnantin Georg Gustaf von Gerdtenin kanssa. Tandefeltit saivat myös haltuunsa Virtaan kartanosta maanjaossa 1700-luvun lopulla lohkaistun uuden kartanon Fredriksgårdin (Uusikartano), kun se siirtyi vuonna 1871 Magnus Fredrik Tandefeltille (1830-1902) sen alkuperäiseltä omistaja- ja rakennuttajasuvulta, Stormbomilta.


title: Tandefelt

text: Suurin osa Tandefelteista on upseereita ja tuomareita. Tandefeltin sukuun kuuluneilla oikeusoppineilla oli käytännössä aina ylioppilastutkinnon lisäksi myös Haapaniemen sotakoulussa suoritettu kadetin koulutus. Myöhemmin Tandefelteissa oli myös taiteiden edustajia.


title: Elämäni koirana

text: Elämäni koirana ("Mitt liv som hund") on ruotsalainen elokuva vuodelta 1985. Nostalginen draamakomedia perustuu Reidar Jönssonin omaelämäkerralliseen romaaniin, ja sen on käsikirjoittanut ja ohjannut Lasse Hallström.


title: Elämäni koirana

text: Elokuva kertoo 12-vuotiaasta pojasta, joka vuonna 1959 lähetetään sukulaisten hoiviin pieneen maalaiskaupunkiin Smoolantiin.


title: Elämäni koirana

text: Elokuva oli kahden Oscarin ehdokkaana ja voitti Golden Globe -palkinnon. Se avasi Lasse Hallströmille tien Hollywood-ohjaajaksi.


title: Elämäni koirana

text: "The New York Timesin" kriitikot valitsivat "Elämäni koirana" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kielletyt leikit (vuoden 1997 elokuva)

text: Kielletyt leikit (Inventing the Abbotts) on yhdysvaltalainen elokuva vuodelta 1997. Sen on ohjannut irlantilainen Pat O'Connor. Elokuva sijoittuu pikkukaupunkiin 1950-luvulle. Elokuva perustuu Sue Millerin novelliin. Se kertoo kahdesta perheestä, Holtista ja Abbotteista, joiden kohtalot kietoutuvat toisiinsa petosten ja väärinymmärrysten kautta. Pääosassa Holtin veljeksinä ovat Billy Crudup ja Joaquin Phoenix.


title: Neitoperho (vuoden 1997 elokuva)

text: Neitoperho () on suomalainen Auli Mantilan ohjaama elokuva vuodelta 1997. Se on tarinaltaan synkkä trilleri, johon dialogi kuitenkin tuo huumoria. Pääosassa Leea Klemola esittää aggressiivista, manipuloivaa nuorta naista ja Elina Hurme hänen sisartaan.


title: Neitoperho (vuoden 1997 elokuva)

text: Eevi (Leea Klemola) aiheuttaa harmia ja maksamattomia laskuja sisarelleen (Elina Hurme) ja karkaa maaseudulle tämän autolla. Hän ottaa kyytiinsä liftarin, jolta haluaa seksiä mutta tulee torjutuksi ja ajautuu yhä tuhoisampiin tekoihin.


title: Neitoperho (vuoden 1997 elokuva)

text: Auli Mantila kertoo saaneensa inspiraation elokuvaan John Fowlesin romaanista "Neitoperho" () vuodelta 1963. Samaan John Fowlesin romaanin perustuu William Wylerin vuonna 1965 ohjaama elokuva Neitoperho ().Leea Klemola palkittiin roolisuorituksestaan Jussi-patsaalla. Elokuva valittiin muun muassa Venetsian elokuvajuhlien ohjelmistoon 1997.


title: Bonnie Dobson

text: Bonnie Dobson (s. 13. marraskuuta 1940, Toronto) on kanadalainen folklaulaja-lauluntekijä ja kitaristi. Hänen 1960-luvun tunnetuimpia kappaleitaan ovat "I'm Your Woman" ja "Morning Dew". Jälkimmäisestä muodostui folkklassikko, jota on versioinut muun muassa Grateful Dead, Jeff Beck Group ja Robert Plant.


title: Bonnie Dobson

text: Vuonna 1969 Dobson muutti Englantiin ja vetäytyi musiikkialalta. Hänestä tuli myöhemmin Berwick College of the University of Londonin filosofian osaston hallintopäällikkö.


title: Melancholian 3 huonetta

text: Melancholian 3 huonetta on Pirjo Honkasalon elokuva vuodelta 2004. Se liittyy Tšetšenian sotaan ja kertoo lasten ja nuorten elämästä sodan runtelemassa maailmassa, sekä näille lapsille orpokoteja järjesteneestä Gatajevin pariskunnasta. Elokuvan episodit, ”kolme huonetta”, sijoittuvat Kronstadtin kadettikouluun, Groznyin katulasten keskelle ja orpokotiin Ingušiassa.


title: Melancholian 3 huonetta

text: Elokuva sai parhaan dokumentin ja musiikin Jussi-palkinnot ja oli ehdolla parhaasta leikkauksesta. Lisäksi se on saanut palkintoja useilla elokuvafestivaaleilla: Amsterdam International Documentary Film Festival, Full Frame Documentary Film Festival, Mar del Plata Film Festival, Prix Italia, Sundance-elokuvafestivaali, Tampere Film Festival, Thessaloniki Documentary Film Festival, Venetsian elokuvajuhlat ja Yerevan International Film Festival.


title: Uusi ihminen

text: Uusi ihminen () on vuonna 2007 ensi-iltansa saanut Klaus Härön ohjaama ruotsalais-suomalainen draamaelokuva. Elokuva sijoittuu 1950-luvun Ruotsiin, ja kuvitteellisen kertomuksen aiheena on viranomaisten teettämät köyhien ja sairaiden naisten steriloinnit. Ruotsissa sterilointiin hankittiin periaatteessa oma suostumus, mutta tosiasiassa tyttöjä usein painostettiin leikkaukseen.


title: Uusi ihminen

text: Päähenkilö on köyhän perheen vanhin tyttö, 17-vuotias Gertrud. Äidin kuoltua kunnan viranomaiset päättävät sijoittaa lapset kasvateiksi, mutta Gertrud on liian vanha ja sijoitetaan nuorten naisten työkotiin Odenslundiin. Työkodista vapauteen pääsemisen edellytyksenä on sterilointi, jotta kunnalle ei tulisi lisää elätettäviä. Gertrud on ensin halukas sterilisoitavaksi, mutta alkaa vastustaa käytäntöä. Hän tulee raskaaksi talonmiehelle, joka ei halua ottaa vastuuta lapsesta. Gertrud päätyy lopulta psykiatriseen sairaalaan.


title: Uusi ihminen

text: Elokuva perustuu löyhästi käsikirjoittaja Kjell Sundstedtin äidin ja tämän sisarusten kohtaloon.


title: Kielletyt leikit (vuoden 1952 elokuva)

text: Kielletyt leikit on ranskalainen René Clémentin ohjaama elokuva vuodelta 1952. Se kertoo pienen tytön elämästä natsien hyökätessä Ranskaan.


title: Kielletyt leikit (vuoden 1952 elokuva)

text: Elokuvan pääosissa on kaksi alle kouluikäistä lasta, jotka yrittävät hahmottaa ympärillään tapahtuvaa sotaa. Pääosan Paulette-tyttö ei voi käsittää vanhempiensa kuolleen. Elokuvan nimi johtuu lasten ideasta, että hautausmaalta otetaan hautaristejä leikkejä varten. Aikuisten maailman nurinkurisuutta korostetaan sillä, että papin mielestä on tärkeämpää kieltää hautaristien ottaminen kuin ympärillä tapahtuva tappaminen.


title: Kielletyt leikit (vuoden 1952 elokuva)

text: Elokuva sai Parhaan vieraskielisen elokuvan Oscar-palkintoa edeltäneen "kunniapalkinnon parhaalle ulkomaalaiselle elokuvalle". "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta.


title: Kielletyt leikit (vuoden 1952 elokuva)

text: Elokuva julkaistiin DVD-muodossa vuonna 2005.


title: Sebastian Faulks

text: Sebastian Faulks (s. 20. huhtikuuta 1953) on brittiläinen toimittaja ja kirjailija. Faulks ryhtyi päätoimiseksi kirjailijaksi 1991 ja on sen jälkeen kirjoittanut kymmenkunta kirjaa. Hänet valittiin vuoden 1993 brittiläiseksi kirjailijaksi teoksesta "Mustarastas laulaa" (1993).


title: Sebastian Faulks

text: Faulks on kirjoittanut jatkoa Ian Flemingin luomalle kirjalliselle James Bond -hahmolle. James Bondin syntymän satavuotisjuhlanvuoden kunniaksi Flemingin suku pyysi Faulksia kirjoittamaan uuden Bondin. Teoksen nimi on "Piru perii omansa" (2008).


title: Valtatie (J. Karjalaisen albumi)

text: Valtatie on J. Karjalainen Electric Sauna -yhtyeen viides ja viimeiseksi jäänyt albumi, joka julkaistiin vuonna 2002. Albumi uusintapainos julkaistiin maaliskuussa 2013.


title: Valtatie (J. Karjalaisen albumi)

text: Albumi nousi toisella listaviikollaan Suomen virallisen listan neljännelle sijalle, ja se pysyi listalla yhteensä viisi viikkoa. Albumi myi ilmestyessään kultaa, ja sitä on myyty yli 19 000 kappaletta.


title: Valtatie (J. Karjalaisen albumi)

text: Soundin Antti Marttinen antoi albumille neljä tähteä. Hänen mukaansa kappaleet "tulevat tutuiksi kertakuulemalta, mutta ne ovat vahvaa tekoa, eikä niihin kyllästy".


title: Valtatie (J. Karjalaisen albumi)

text: Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna, ellei toisin mainittu.


title: Cheri (muusikko)

text: Cheri eli Simo Martin (s. 4. tammikuuta 1966) on suomalainen basisti ja Smack-yhtyeen perustajajäsen. Cheri soitti Smackissä vuosina 1982–1986 ja oli mukana yhtyeen kahdella ensimmäisellä albumilla "Smack On You" ja "Rattlesnake Bite". Cheri oli Smilers-yhtyeen perustajajäsen 1990–1996. Smilers julkaisi samannimisen albumin vuonna 1993. 2009-2011 Cheri soitti helsinkiläisessä Caroline-yhtyeessä. Cheri oli basistina Jessica Wolff-bändissä 2011-2017.


title: Sedät jaksaa heilua

text: Sedät jaksaa heilua on Lapinlahden Lintujen järjestyksessään kuudes kokoelmalevy. Se sisältää yhtyeen tunnetuimmat kappaleet vuosilta 1985–1999.


Sedät jaksaa heilua


title: Adamantaani

text: Adamantaani (trisyklo[3.3.1.1]dekaani, CH) on hiilivety, joka esiintyy kiinteänä aineena ja jolla on kamferin kaltainen haju. Adamantaani löydettiin maaöljystä vuonna 1933 ja se nimettiin kreikan kielen sanan adamantinos (timantti) mukaan johtuen sen timantinkaltaisesta rakenteesta. Se on yksinkertaisin niin sanotuista diamondoideista (CH).


title: Adamantaani

text: Ensimmäisen kerran adamantaanin syntetisoi Vladimir Prelog vuonna 1941. Vuonna 1957 Paul von Ragué Schleyer löysi yksinkertaisemman menetelmän, jossa lähtöaineena oli disyklopentadieeni.


title: Adamantaani

text: Adamantaania käytetään kuivaetsauksessa, polymeerien valmistuksessa sekä NMR-spektroskopiassa. Adamantaani on käyttökelpoista myös värillisten laserien valmistuksessa, koska se ei ionisoidu.


title: Adamantaani

text: Lukuisat adamataanin johdannaiset ovat hyödyllisiä lääketieteessä. Tällaisia ovat muun muassa amantadiini (adamantan-1-amiini), memantiini (1-amino,3,5-dimetyyliadamantaani) sekä rimantadiini (1-(1-adamantyyli)etanamiini).


title: Gustaf Philip Creutz

text: Gustaf Philip Creutz (1. toukokuuta 1731 Anjalan kartano – 30. lokakuuta 1785 Tukholma, Ruotsi) oli Suomessa syntynyt ruotsalainen kreivi, kansliapresidentti, diplomaatti ja runoilija.


title: Gustaf Philip Creutz

text: Creutzin vanhemmat olivat Malminkartanon omistaja, majuri ja kreivi Carl Creutz ja vapaaherratar Barbro Helena Wrede af Elimä. Creutz opiskeli Turun Akatemiassa vuosina 1748-1751 ja muutti sen jälkeen kansliakollegion palvelukseen Tukholmaan. Creutz toimi kansliakollegiossa ensin ylimääräisenä kanslistina ja vuodesta 1756 vakinaisena kanslistina.


title: Gustaf Philip Creutz

text: Creutz oli Ruotsin alilähettiläänä Madridissa 1763-1766 ja Pariisissa 1766-1772. Vuosina 1772-1783 hän oli Ruotsin suurlähettiläänä Pariisissa. Lähettiläänä ollessaan hän allekirjoitti 3. huhtikuuta 1783 ruotsalais-amerikkalaisen ystävyys- ja kauppasopimuksen yhdessä Benjamin Franklinin kanssa. Palattuaan Ruotsiin kuningas Kustaa III:n kutsusta Creutz nimitettiin 1783 Uppsalan yliopiston kansleriksi, valtaneuvokseksi ja valtakunnankanslian kansliapresidentiksi.


title: Gustaf Philip Creutz

text: Creutz kuului nuoruusvuosinaan runoilijapiiriin johon kuuluivat myös runoilijat Gustaf Fredrik Gyllenborg ja Hedvig Charlotta Nordenflycht. Creutzin kirjoitti pääasiassa paimenrunoja eli pastoraaleja. Tunnetuimmat hänen runoistaan ovat "Sommarqväde" vuodelta 1756 sekä "Atis och Camilla" vuodelta 1761. Creutzin runoiljaura päättyi käytännössä vuonna 1763 kun hän ryhtyi diplomaatiksi.


title: Anna Dale

text: Anna Dale (s. 1971 Suffolk) on brittiläinen lasten- ja nuortenkirjailija. Hän on opiskellut historiaa Kentin yliopistossa. Häneltä on julkaistu romaani "Noitatuulen kuiskaus" (2004).


title: Bryan Berry

text: Bryan Berry (1930–1955) oli brittiläinen tieteiskirjailija. Hän käytti myös nimimerkkiä Rolf Garner. Häneltä on suomennettu romaani "Uuden maailman ihmiset v. 2018" (1952) vuonna 1954 Nide Oy:n Tieteisromaani-sarjassa.


title: Anders Cleve

text: Anders Zachris Cleve (25. heinäkuuta 1937 Helsinki – 26. maaliskuuta 1985 Helsinki) oli suomenruotsalainen kirjailija.


title: Anders Cleve

text: Cleve valmistui humanististen tieteiden kandidaatiksi 1960 ja hän toimi ruotsin kielen ja historian opettajana helsinkiläiskouluissa.


title: Anders Cleve

text: Cleven tunnetuin teos on 1959 ilmestynyt novellikokoelma "Gatstenar" ("Katukiviä") jossa hän kuvaa työläiselämää 1950-luvun Helsingissä. Cleve käytti novelleissa slangia, ja hän pyrki kuvaamaan kaksikielistä miljöötä käyttämällä myös suomenkielisiä repliikkejä.


title: Mikko Korpijaakko

text: Mikko Korpijaakko oli suomalainen nuortenkirjailija. Hän julkaisi nimellä Martti Koura seikkailuromaanin "Yhdestoista hetki" (Otava, 1949). Kirjan tapahtumat sijoittuvat Sveitsin alppien sisään rakennettuun maailmaan, jota hallitsee outo valtias. Kirjassa kuvataan useita teknisiä keksintöjä, kuten keinotekoisia ihmisiä ja kuolemansäteitä.


title: Lynne Reid Banks

text: Lynne Reid Banks (s. 1929 Lontoo) on brittiläinen kirjailija. Hän asui lapsuutensa juutalaisyhteisön jäsenenä. Hänen ensimmäinen romaaninsa ilmestyi vuonna 1959. Vuonna 1962 Banks muutti kuvanveistäjäpuolisonsa kanssa Israeliin, jossa hän toimi lasten englanninopettajana kibbutsilla. Vuonna 1980 Lynne Reid Banks asettui asumaan Englantiin. Hänen nuortenkirjansa "Intiaani lipastossa" (1980) nousi menestykseksi.


title: Willy Kyrklund

text: Paul Wilhelm (Willy) Kyrklund (27. helmikuuta 1921 Helsinki – 27. kesäkuuta 2009 Uppsala, Ruotsi) oli Uppsalassa Ruotsissa asunut suomenruotsalainen kirjailija.


title: Willy Kyrklund

text: Kyrklundin vanhemmat olivat filosofian maisteri Gunnar Kyrklund ja Ingeborg Hörhammer. Perhe muutti 1938 Ruotsiin heti Willy Kyrklundin päästyä ylioppilaaksi. Kyrklund opiskeli 1950-luvulla sinologiaa, kiinan ja venäjän kieltä sekä matematiikkaa ja valmistui filosofian kandidaatiksi 1953.


title: Willy Kyrklund

text: Kyrklund aloitti kirjailijanuransa novellikokoelmalla "Ångvälten" (1948). Hänen tunnetuin teoksensa on 1952 ilmestynyt romaani "Mästaren Ma".


title: Willy Kyrklund

text: Kyrklund sai 1994 Uppsalan yliopistosta kunniatohtorin arvon.


title: Kirsten Bakis

text: Kirsten Bakis on sveitsiläissyntyinen kirjailija, jonka esikoisteos "Hirviökoirien elämä" ilmestyi 1997. Bakis on kasvanut New Yorkissa. Hän valmistui New Yorkin yliopistosta vuonna 1994 ja on opettanut Hampshire Collegessa.


title: Ryhmäisomorfismi

text: Matematiikassa ryhmäisomorfismi on bijektiivinen ryhmähomomorfismi. Formaalisti olkoon formula_1 ja formula_2 ryhmiä. Tällöin kuvaus formula_3 on ryhmäisomorfismi, jos kaikilla formula_4 on voimassa formula_5 ja formula_6 on bijektiivinen.


title: Sam Lundwall

text: Sam Lundwall (s. 24. helmikuuta 1941) on ruotsalainen toimittaja, kustantaja, kirjailija ja kääntäjä. Hän on työskennellyt tv-toimittajana ja tehnyt uran tieteiskirjallisuuden julkaisijana oman kustantamonsa kautta. Hän on julkaissut myös omia romaaneja.


title: Eva Wichman

text: Eva Aline Wichman (vuodesta 1930 Gardberg, vuosina 1938–1945 Parland; 28. maaliskuuta 1908 Helsinki – 5. kesäkuuta 1975 Helsinki) oli suomenruotsalainen kirjailija, lelusuunnittelija ja kääntäjä.


title: Eva Wichman

text: Wichman opiskeli Helsingin taideteollisessa koulussa ja työskenteli sitten koristetaiteilijana ja lelusuunnittelijana. Wichman sai 1930-luvulla kaksi kertaa kultamitalin suunnittelemistaan puuleluista. Hän toimi sittemmin Huhtamäki-Hellaksen ja Fazerin taiteellisena johtajana ja ryhtyi myöhemmin vapaaksi taiteilijaksi.


title: Eva Wichman

text:
Wichman kuului 1930- ja 1940-luvulla kirjallisen uransa aloittaneisiin toisen polven modernisteihin, ja hänen kertomuksensa sijoittuvat usein kaupunkimiljööseen. 1950-luvulla Wichman kuului jonkin aikaa kommunistiseen puolueeseen ja kirjoitti tällöin myös poliittisvaikutteista lyriikkaa. Hän ei kuitenkaan ollut tyytyväinen siihen tapaan, jolla kommunistinen puolue kohteli taiteilijoita, ja hän erosi lopulta puolueesta.
Wichman oli naimisissa 1938–1945 kirjailija Ralf Parlandin kanssa; Thomas Parland oli heidän poikansa. Hän oli 67-vuotias, kun hän kuoli vuonna 1975 keuhkosyöpään.


title: Maila Pylkkönen

text: Maila Annikki Suomi, o.s. Pyykkönen, kirjailijanimeltään Maila Pylkkönen (9. kesäkuuta 1931 Helsinki – 4. marraskuuta 1986) oli suomalainen runoilija.


title: Maila Pylkkönen

text: Maila Pylkkönen kasvoi Helsingissä. Hänen äitinsä oli teollisuustyöntekijä. Pylkkönen pääsi ylioppilaaksi vuonna 1951 ja opiskeli sen jälkeen Helsingin yliopistossa psykologiaa ja kansatiedettä. Ensimmäinen runokokoelma "Klassilliset tunteet" ilmestyi vuonna 1957. Pylkkönen aloitti runoilijana 1950-luvun tapaan modernismin hengessä, mutta myöhemmin hän loi kokonaan oman, vapaamuotoisen runokielensä, joka jäljitteli puhetta ja keskittyi arjen ilmiöihin. Pylkkönen on merkittävimpiä roolirunouden kehittäjiä Suomessa. Tämän lajin teoksia ovat hänellä "Arvo", "Ilmaa" ja "Valta". Katja Seutu on väitöskirjassaan tutkinut hänen tuotantoaan puhutun kielen tutkimuksen kautta.


title: Maila Pylkkönen

text: Vuonna 1971 Pylkkönen meni naimisiin taidemaalari Olli Suomen kanssa ja he saivat kaksi lasta. Pylkkösen sairastui kuitenkin mieleltään 1970-luvun alussa ja vietti aikaa useita kertoja Nikkilän mielisairaalassa. Lapset otettiin huostaan.


title: Maila Pylkkönen

text: Pylkköseltä jäi runsaasti julkaisematonta tuotantoa.


title: Firebox Metal Fest

text: Firebox Metal Fest (FMF) oli suomalainen musiikkifestivaali. Se järjestettiin ensimmäistä kertaa 18.–19. huhtikuuta 2008 Seinäjoen Rytmikorjaamolla. Nimensä mukaisesti festivaali keskittyi raskaan musiikin tarjontaan. Festivaalia järjesti seinäjokelainen levy-yhtiö Firebox.


title: Firebox Metal Fest

text: Perjantai 23. huhtikuuta 2010


title: Firebox Metal Fest

text: Lauantai 24. huhtikuuta 2010


title: Firebox Metal Fest

text: Perjantai 17. huhtikuuta 2009


title: Firebox Metal Fest

text: Lauantai 18. huhtikuuta 2009


title: Firebox Metal Fest

text: Perjantai 18. huhtikuuta 2008


title: Firebox Metal Fest

text: Lauantai 19. huhtikuuta 2008


title: Sebringin 12 tunnin ajo 1999

text: Sebringin 12 tunnin ajo 1999 (virallisesti 1999 Exxon Superflo 12 Hours of Sebring) oli kestävyysajokilpailu, joka ajetiin 20. maaliskuuta 1999 Sebring International Raceway -radalla Sebringissä Floridassa. Kilpailu oli 47:s Sebringin 12 tunnin ajo. Kilpailu oli myös ensimmäinen uuden American Le Mans Series -sarjan kilpailu.


title: Sebringin 12 tunnin ajo 1999

text: Kilpailun voitti Audilla ajaneet Jörg Müller, Jyrki Järvilehto ja Tom Kristensen.


title: Sebringin 12 tunnin ajo 1999

text: Luokkavoittajat lihavoituna.


title: Space Systems Finland

text: Space Systems Finland (SSF) on suomalainen avaruusteknologiaan ja turvakriittisiin ratkaisuihin erikoistunut yritys.


title: Space Systems Finland

text: Space Systems Finland perustettiin vuonna 1989 toteuttamaan ohjelmistoja tuolloin Suomessa käynnissä olleisiin avaruusprojekteihin. Yritys valmisti alkuvaiheessa myös elektroniikkaa avaruuskäyttöön, mutta keskittyi pian avaruusohjelmistojen toteuttamiseen. Vuonna 1998 SSF mainittiin Suomen ainoaksi avaruustekniikkaan keskittyneeksi yritykseksi.


title: Space Systems Finland

text: Avaruusohjelmistojen lisäksi yritys on laajentunut myös muille turvakriittisiä ohjelmistoja tarvitseville toimialoille, kuten koneteollisuuteen, lääketieteen tekniikkaan ja ydinvoima-alalle. SSF on myös kehittänyt navigointitekniikkaa liittyen mm. Galileo-satelliitteihin sekä GNSS-vastaanottimien testaamiseen käytettäviä signaalisimulaattoreita.


title: Space Systems Finland

text: Vuonna 2015 hieman yli puolet Space Systems Finlandin liikevaihdosta tuli avaruustoiminnasta, mutta pääosan yhtiön kasvusta on tuonut maanpäällinen toiminta, mm. raskaiden työkoneiden ohjelmistot sekä lääketieteelliset laitteet.


title: Space Systems Finland

text: SSF on kehittänyt lento-ohjelmistoja muun muassa Herschel-, Planck-, GOCE- ja BepiColombo-avaruusaluksiin sekä ExoMars-mönkijään. Myös Galileo-satelliiteissa hyödynnetään SSF:n kehittämiä ohjelmistoja. SSF on myös kehittänyt sekä lento- että maaprosessointiohjelmistoja eurooppalaisiin MetOp-ohjelman sääsatelliitteihin.


title: Space Systems Finland

text: Keväällä 2018 SSF valittiin toimittamaan pääohjelmisto eksoplaneettoja etsivälle PLATO-avaruusteleskoopille.


title: Laura Häkkisen silmät

text: Laura Häkkisen silmät on J. Karjalainen Electric Sauna -yhtyeen toinen studioalbumi, joka julkaistiin 1. huhtikuuta 1998. Albumin tunnetuimmat laulut ovat "On kaikki niinkuin ennenkin" sekä albumin nimikappale.


title: Laura Häkkisen silmät

text: Albumi debytoi Suomen virallisen listan ensimmäisellä sijalla, ja pysyi listalla yhteensä 24 viikkoa. Albumi myi ilmestyessään platinaa, ja sitä on myyty yli 78 900 kappaletta.


title: Laura Häkkisen silmät

text: Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna, ellei toisin mainittu.


title: Alexander Wilson (juoksija)

text: Alexander "Alex" S. Wilson (1. joulukuuta 1905 – 10. joulukuuta 1994) oli kanadalainen pika- ja keskimatkojen juoksija.


title: Alexander Wilson (juoksija)

text: Wilson saavutti olympialaisissa ensimmäisen mitalinsa Amsterdamista 1928, josta hän sai pronssia pitkästä viestistä James Ballin, Stanley Gloverin ja Phil Edwardsin kanssa. Los Angelesista 1932 hän saavutti 800 metriltä hopeaa ja 400 metriltä ja pitkässä viestissä pronssia.


title: Lumivuohi

text: Lumivuohi ("Oreamnos americanus") on Pohjois-Amerikassa elävä vuohieläin ja "Oreamnos"-sukunsa ainoa laji. Se elää korkealla vuorten rinteillä, minne se on sopeutunut paksun turkkinsa ja tanakan ruumiinrakenteensa ansiosta.


title: Lumivuohi

text: Lumivuohen ruumiin pituus on 140–155 senttiä ja säkäkorkeus noin 80–90 senttiä. Häntä on 10 sentin mittainen. Ruumiinrakenne on tanakka, ja eläin painaa noin 57–82 kiloa. Jalat ovat lihaksikkaat.


title: Lumivuohi

text: Lumivuohen valkoinen, erittäin tuuhea turkki koostuu pitkistä, kovista peitinkarvoista ja untuvaisesta, pitkästä pohjavillasta, joka on hienompaa kuin kašmirvilla. Niskaa säkää, ristiselkää ja lautasia peittää harja. Polvien alueella kasvavat pitkät karvat roikkuvat pöyheinä muuten lyhyt- ja sileäkarvaisista jaloista. Kesäisin lumivuohta peittää ohut ja villamainen turkki, mutta talveksi se kasvaa pitkäksi ja takkuiseksi. Tällöin myös väri vaihtuu kellertävämmäksi. Keväällä tapahtuva karvanvaihto saa turkin näyttämään risaiselta.


title: Lumivuohi

text: Lumivuohen niskassa on pieni pehmeä, karvojen muodostama kyttyrä. Pää on pitkänomainen ja silmät ja luomet ovat mustat. Korvat ovat keskisuuret ja suippokärkiset. Molemmilla sukupuolilla on lyhyehköt, hieman taaksepäin kaartuvat mustat ja teräväkärkiset sarvet. Molemmilla sukupuolilla on myös leukaparta. Lumivuohen utareet ovat nelinisäiset sen lähisukulaisen gemssin tavoin.


title: Lumivuohi

text: Lumivuohta tavataan Kanadan ja Yhdysvaltain vuoristoseuduilla Alaskasta Washingtoniin, Idahoon ja Montanaan, pääasiassa Kalliovuorten alueella. Monien alueiden lumivuohipopulaatiot ovat peräisin siirtoistutuksista. Lumivuohi on yksinomaan vuoristojen asukas, ja se oleilee yleensä puurajan yläpuolella 1 000–5 000 metrin korkeudessa. Elinpaikka on jyrkkä ja kivinen alue alpiinisella tai subalpiinisella alueella.


title: Lumivuohi

text:
Lumivuohi ei ole uhanalainen, ja sen metsästys on paikoin sallittua. Paikoin runsas lumivuohten määrä on aiheuttanut ongelmia, kun ne ovat tuhonneet vuoristokasvillisuutta.
Lumivuohet elävät laumoina. Ne ovat aktiivisimmillaan myöhään iltapäivällä ja varhain aamulla, mutta saattavat laiduntaa yön ylikin. Ne liikkuvat kömpelöstä ulkomuodostaan huolimatta vaivattomasti jyrkillä rinteillä. Lumivuohet ovat paikkauskollisia ja voivat pysyä pitkäänkin samoilla seuduilla. Elinalueen koko on kesäisin noin 23 neliökilometriä, talvella hieman pienempi. Lumivuohet siirtyvät talveksi alemmille rinteille. Seurallisuus vaihtelee vuodenaikojen mukaan. Laumoihin kuuluu yleensä sekä koiraita että naaraita, mutta ne saattavat elää myös omina ryhminään. Koiraat voivat elää yksinkin.


title: Lumivuohi

text: Talvisin lumivuohet elävät suurina laumoina, mutta kesän ajaksi ne hajaantuvat pienempiin ryhmiin tai elävät yksikseen. Eläinten arvoasema ryhmässä muotoutuu jo varhaisella iällä leikin kautta. Koiraat hallitsevat kiima-aikana, mutta naaraat ovat johtavassa asemassa muun ajan, jolloin koiraiden arvoasema on jopa alhaisempi kuin poikasten.


title: Lumivuohi

text: Lumivuohet kaivavat 2,5–5 senttiä syviä kuoppia lepoalustoikseen keskipäivän ja yön ajaksi. Ne myös piehtaroivat kuopissa ja mahdollisesti poistavat näin loisia ja vanhaa karvaa. Hitaista liikkeistään huolimatta lumivuohet ovat varmoja kiipeilijöitä ja kulkevat huoletta harjanteilla, huipuilla ja jyrkänteillä. Kiipeilytaitonsa ja hyvän puolustuskykynsä ansiosta ne ovat yleensä petojen ulottumattomissa, puumaa lukuun ottamatta. Myös harmaakarhut voivat olla vaaraksi, kun vuohet liikkuvat laaksoissa. Joskus myös sudet saalistavat lumivuohia.


title: Lumivuohi

text: Yksilöiden eliniän voi päätellä sarvien vuosirenkaista sarven sisältä. Lumivuohien elinikä luonnossa on yleensä korkeintaan noin 12 vuotta. Se riippuu paljolti niiden hampaiden kunnosta. Vanhimmat tunnetut yksilöt ovat eläneet 18 vuotta.


title: Lumivuohi

text:
Paritteluaikana pukit hakeutuvat naaraiden seuraan ja taistelevat niistä rajusti keskenään. Ne eivät yleensä iske päitään yhteen vaan ovat vierekkäin ja iskevät toistensa kylkiin. Niiden iho on kyseisestä kohtaa kestävämpi, jotta pukit välttyisivät pahimmilta vammoilta. Ottelut päättyvät silti usein jommankumman kilpailijan kuolemaan. Syyskuussa koiras kokoaa saamansa kutut yhteen ryhmään, johon kuuluu myös niiden poikasia. Tänä aikana se kaivaa erityisiä kiimakuoppia. Se myös nuolee naaraiden turkkia ja potkii niiden kylkiä. Lokakuun loppupuolella naaraat alkavat hyväksyä koiraiden läsnäolon. Marraskuusta tammikuuhun pukit parittelevat kuttujen kanssa.
Kuttujen kantoaika kestää 150–180 vuorokautta, ja sen päätteeksi touko-kesäkuussa syntyy 1–3 kiliä. Naaras synnyttää hyvin jyrkkärinteisessä paikassa välttääkseen petoja. Kilejä imetetään 3–4 kuukautta. Kilit ovat tuuheaturkkisia ja villavia. Muiden vuohieläinten tapaan ne ovat hyvin leikkisiä. Kili seuraa emoaan siihen asti kunnes emo synnyttää uuden poikasen. Lumivuohet saavuttavat sukukypsyyden noin 2,5-vuotiaina.


title: Lumivuohi

text: Lumivuohen ravinto vaihtelee vuodenaikojen mukaan. Ruokavalioon kuuluvat heinät, sammalet, jäkälät, ruohot ja puuvartiset kasvit. Suurimman osan tarvitsemastaan vedestä lumivuohet saavat joko ravinnon mukana tai lumesta, mutta ne käyvät myös laaksoissa juomassa. Ne myös voivat hakeutua pitkien matkojen päästä syömään mineraalipitoisia suoloja.


title: European Le Mans Series

text: European Le Mans Series (lyhenteeltään ELMS) on urheiluautokilpasarja, joka perustuu Le Mansin 24 tunnin ajoon. Sarja perustettiin vuonna 2000, ja sen ensimmäinen kausi ajettiin vuonna 2001. Kausi jäi kuitenkin sarjan ainoaksi. Kaudella ajettiin seitsemän kilpailua, joista osa ajettiin yhdessä American Le Mans Series -sarjan kanssa. ELMS:ään kuului muun muassa kuuluisa Sebringin 12 tunnin ajo. Sarjassa ajettiin Le Mans Prototype -autoilla ja GT-autoilla. Luokkia oli neljä: LMP900, LMP675, GTS ja GT.


title: European Le Mans Series

text: Sarjan epäonnistuminen johti lopulta Le Mans Endurance Series -sarjan (myöh. Le Mans Series) perustamiseen. Sarja teki paluun takaisin kaudeksi 2012.


title: Elfwood

text: Elfwood on verkkosivusto, joka on omistettu scifi- ja fantasia-aiheiselle taiteelle ja kirjallisuudelle. Sen perusti ruotsalainen ohjelmistosuunnittelija ja harrastelijataiteilija Thomas Abrahamsson 1. toukokuuta 1996. Sivuston tarkoitus on tarjota luoville harrastajille mahdollisuus tuoda töitään maksutta yleisön nähtäväksi ja saada niistä arvioivia kommentteja. Julkaisemalla teoksia sivusto pyrkii edistämään fantasia- ja scifi-aiheisen taiteen harrastamista.


title: Elfwood

text: Julkaistujen käyttäjäprofiilitietojen mukaan sivustolla on yli 72 000 jäsentä, joista 35 000 on julkaissut siellä omia töitään. Työt jakaantuvat kolmeen päägalleriaan:Yhteisön ajatuksenvaihtoa helpottamaan avattiin helmikuussa 2008 The Twilight Tavern, joka on Elfwoodin virallinen keskustelufoorumi. Elfwoodiin kuuluu myös osio nimeltä FARP (Fantasy Art Resource Project), joka sisältää amatööreille suunnattua opastusta ja oppaita taiteen, kirjoittamisen, liiketoiminnan ja yleisten aiheitten saralta.


title: Elfwood

text: Elfwoodin perusti Thomas Abrahamsson 1. toukokuuta vuonna 1996. Projekti oli tarkoitettu alun perin vain amatöörien fantasiataiteelle ja oli nimeltään Lothlorien. Siihen kuului vain kolmen taiteilijaa Abrahamsson mukaan lukien). Abrahamsson teki itse kaikki muutokset sivustolleen, ja käyttäjien oli lähetettävä hänelle sähköpostia kun halusivat lisätä tai muuttaa gallerioittensa sisältöä. Kun Lothlorienin jäsen- ja teosmäärät kasvoivat, Abrahamsson kehitti Extranet-nimisen toiminnon, joka mahdollisti sen, että jäsenet voivat muokata omia tietojaan ja gallerioitaan ilman webmasterin apua. Jonkin ajan kuluttua luotiin Zone 47 sci-fi- ja modernille fantasiataiteelle, ja kaksi vuotta myöhemmin vuonna 1998 lisättiin osio Wyvern's Library kirjallisia töitä varten.


title: Elfwood

text: Muutamaa kuukautta myöhemmin perustettiin FARP (Fantasy Art Resource Project). Huhtikuussa 2000 perustettiin ERB (Elfwood Review Board) valvomaan sääntöjen noudattamista Elfwoodissa. Elfwood suljettiin kesäkuussa 2001 ylläpidon saamien tappouhkauksien vuoksi ja avattiin uudelleen kuukautta myöhemmin. Saman vuoden elokuussa avattiin FanQuarter-osio.


title: Elfwood

text: Vuoden 2001 lopussa Elfwood suljettiin taas väliaikaisesti käytännöllisemmän järjestelmän luomiseksi. Sivusto avattiin uudestaan helmikuussa 2002 uuden moderointijärjestelmän myötä. Siitä lähtien moderaattorit ovat valvoneet jokaista käyttäjien tekemää muutosta ja lisäystä. Moderoinnin myötä tuli "Mod's Choice" -palkinnot edistämään omaperäistä, luovaa ja korkealaatuista, Elfwoodin genreihin sopivaa taidetta ja kirjallisuutta. Palkinnon saaneet työt näkyvät sivuston etusivulla.


title: Elfwood

text: Vuoden 2004 helmikuussa Zone 47 ja Lothlorien yhdistettiin nykyiseksi SF&F Art -osioksi. Tämän lisäksi koko sivuston ulkoasua uudistettiin ja projektin sääntöihin tehtiin muutoksia ja tarkennuksia.


title: Elfwood

text: Huhtikuussa 2005 Elwood kaatui pahasti. Kaikki tiedot kadotettiin. Sivusto avattiin uudelleen helmikuisen varmuuskopion avulla ja säännöt uudistettiin ja kirjoitettiin uudelleen toistamiseen.


title: Elfwood

text: Vuoden 2007 toukokuussa Elfwood luopui arvostellusta liittymiskokeestaan Saman vuoden syyskuussa projektista tehtiin kaupallinen yhteisö ja sivuston ylläpitokustannuksien kattamiseksi sivuille lisättiin mainoksia. Elfwood sai myös muita uusia ominaisuuksia, muun muassa käyttäjäprofiilit myös niille jäsenille, jotka eivät ole julkaisseet kuvia tai tekstejä.


title: Shakin maailmanmestaruusottelu 1896

text: Shakin maailmanmestaruusottelu pelattiin vuonna 1896 Wilhelm Steinitzin ja Emanuel Laskerin välillä. Ottelu venyi tauon vuoksi vuoden 1897 puolelle. Hallitseva maailmanmestari Lasker voitti ottelun ja säilytti mestaruutensa.


title: Shakin maailmanmestaruusottelu 1896

text: Ottelu alkoi marraskuussa. Lasker voitti Moskovassa ensimmäiset neljä peliä, minkä jälkeen Steinitz pyysi lykkäystä heikentyneen terveydentilansa takia. Ottelussa pidettiin taukoa kaksi kuukautta, minkä jälkeen Lasker jatkoi vahvoja otteitaan. Hän voitti seuraavista seitsemästä pelistä kolme, ja neljä peliä päättyi tasan. Steinitz sai taisteltua kahdesta seuraavasta pelistä voitot, mutta se ei enää vaikuttanut lopputulokseen mitenkään. Seuraava peli päättyi tasan ja Lasker voitti kuudennentoista ja seitsemännentoista pelin. Lopputulos oli selvä: 10–2 Laskerin hyväksi.


title: Shakin maailmanmestaruusottelu 1908

text: Shakin maailmanmestaruusottelu pelattiin vuonna 1908 Emanuel Laskerin ja Siegbert Tarraschin välillä. Hallitseva maailmanmestari Lasker voitti ottelun ja säilytti tittelinsä.


title: Shakin maailmanmestaruusottelu 1908

text: Ottelu alkoi vihamielisissä tunnelmissa. Lasker aloitti valkeilla ja pelasi yllättäen espanjalaisen pelin vaihtomuunnelmaa. Vaihtomuunnelmaa ei pidetty parhaana vaihtoehtona valkealle, mutta Laskerin valinta oli onnistunut, hän voitti pelin. Toisessa pelissä pelattiin samaa muunnelmaa, mutta tällä kertaa Tarrasch oli valkeilla. 15. siirron kohdalla Tarrasch teki näennäisen lähetinuhrauksen, jolla hän hajotti Laskerin kuningasaseman. Lasker kuitenkin vastasi ratsunuhrauksella. Tarrasch pelasi jatkon epätarkasti ja joutui aikapulaan, minkä seurauksena Lasker saavutti etua ja voitti lopulta pelin. Kolmas peli oli taas espanjalaista ja tällä kertaa Tarrasch torjui mustilla Laskerin hyökkäyksen ja voitti vastahyökkäyksellään pelin. Myös neljäs peli oli espanjalaista ja Lasker voitti pelin seikkailtuaan tornillaan pitkin lautaa Tarraschin jahdatessa sitä takaa sotilaillaan ja ratsullaan. Tarraschin peli kaatui lopulta virheelliseen sommitelmaan.


title: Shakin maailmanmestaruusottelu 1908

text: Tilanne oli 3-1 Laskerin hyväksi ja pelit siirtyivät nyt Müncheniin. Lasker oli viidennessä pelissä valkeilla ja esitteli uuden sotilaanuhrauksen 16.siirrossa. Tarrasch yllättyi siirrosta, eikä pystynyt puolustautumaan oikein. Lasker voitti pelin 38 siirrossa. Jatkossa Tarrasch ei enää pelannut espanjalaista mustilla, mutta se ei auttanut häntä ottelussa. Lasker voitti ottelun lopulta kahdeksalla voitolla, kolmella tappiolla ja viidellä tasapelillä. Tarrasch ei voinut käsittää Laskerin menestystä peleissä siirroilla, jotka eivät olleet edes teoreettisesti oikeita. Tappionsa syyksi hän esitti muun muassa meri-ilmaston epäedullista vaikutusta, vaikka Düsseldorfista oli lähimmälle rannikolle lähes 300 kilometriä.


title: Norvel Lee

text: Norvel LaFollette Ray Lee (22. syyskuuta 1924 – 19. lokakuuta 1992 Bethesda, Maryland, Yhdysvallat) oli yhdysvaltalainen nyrkkeilijä ja olympiavoittaja.


title: Norvel Lee

text: Lee nyrkkeili amatöörinä koko uransa. Hän oli Lontoossa 1948 varamiehenä, muttei päässyt kehään. Tämän jälkeen Lee voitti vuosina 1950–1952 arvostetun amatöörinyrkkeilyturnauksen Intercity Golden Glovesin ja Amateur Athletic Unionin nyrkkeilymestaruuden 1950 ja 1951. Pan-Amerikan kisoissa vuonna 1951 Lee sijoittui kolmanneksi raskaassa sarjassa, eli yli 81-kiloisissa.


title: Norvel Lee

text: Helsingin 1952 olympiakisoja varten käydyissä Yhdysvaltain karsinnoissa Lee hävisi jo avauskierroksilla. Nyrkkeilyjoukkueen valmentaja Pete Mello kuitenkin vaati, että Lee otetaan tästä huolimatta mukaan olympialaisiin. Aikaisemmin keväällä Lee oli voittanut tulevan olympiavoittajan Ed Sandersin. Lee osallistuikin kisoissa raskaaseen keskisarjaan, kun Yhdysvaltain-edustaja sairastui Helsingissä, vaikka olikin alkujaan raskaan sarjan varamies. Hän laihdutti kuusi kilogrammaa päästäkseen sarjaan. Lee voitti hallitusti sarjansa, eikä kukaan vastustajista ollut lähelläkään hänen voittoaan. Finaalissa kaatui argentiinalainen Antonio Pacenza. Lee palkittiin myös olympialaisten teknisimpänä nyrkkeilijänä. Lee saavutti toisen pronssinsa Pan-Amerikan kisoista vuonna 1955.


title: Norvel Lee

text: Vuonna 1948 Lee tuomittiin kahdessa oikeudessa Virginian osavaltion rotuerottelulain rikkomisesta. Hän ei ollut suostunut istumaan Chesapeake and Ohio Railwayn junassa tummille varatussa osiossa. Leen tapaus meni Virginian osavaltion korkeimpaan oikeuteen, joka yksimielisesti kumosi Leen saamat tuomiot.


title: Norvel Lee

text: Valmistuttuaan Howardin yliopistosta Lee opetti Washingtonissa nuorisorikollisille suunnatussa koulussa englantia, matematiikkaa ja yhteiskuntaoppia. Lisäksi Lee valmensi nyrkkeilijöitä sekä tuomaroi amatööri- ja ammattilaisotteluita.


title: Norvel Lee

text: Lee kuoli syöpään Yhdysvaltain merivoimien sairaalassa Bethesdassa vuonna 1992.


title: Rambo III (videopeli)

text: Rambo III on toimintapeli, joka perustuu samannimiseen elokuvaan. Kuten elokuvassa, pelissä seurataan John Ramboa, jota on pyydetty taistelemaan neuvostoliittolaisia vastaan Afganistanissa.


title: Antti Kaattari

text:
Antti Kaattari (s. 1986) on suomalainen lentopalloilija, joka pelasi kaudella 2008–2009 Ylivieskan Kuulassa, Lentopallon 1-sarjassa. Sieltä hän siityi Kokkolan tiikereihin ja 2013 Särkät Volley ry Kalajoki teki Kaattarin kanssa 1+1 vuoden sopimuksen.
Kaattari on kuulunut nuoruudessaan oman ikäluokkansa maajoukkueeseen.


title: Antti Kaattari

text: Kaattari aloitti uransa syntymäkaupungissaan Himangalla jo hyvin nuorena. Hän nousi nopeasti nuorten maajoukkueeseen ja näin yleisön tietoisuuteen. Kaattari pelasi uransa ensimmäisen SM-liigaottelun jo kaudella 2003 17-vuotiaana Salon Piivolleyn väreissä. Hän tuli Piivolleyn joukkueeseen kesken kauden vahvistamaan keskitorjuja osastoa. Kaudella Kaattari voitti suomen cupin hopeaa sekä SM-hopeaa Piivolleyssa.


title: Antti Kaattari

text: Kauden jälkeen Kaattari alkoi pelata 1-sarjassa Kempeleen Lentopallossa, jonka kanssa hän nousi SM-liigaan pelaamaan. Kempeleessä kausi 2005–2006 meni kuitenkin pilalle, kun Kaattari loukkaantui pahasti. Hän joutui olemaan lähes puolivuotta poissa kentiltä. Kauden jälkeen Kaattari palasi kotikaupungiinsa Himangan Urheilijoihin pelaamaan 1-sarjaan. Himangan joukkueen taso nousi selvästi ja joukkue taistelikin tiensä neljän parhaimman joukkueen supersarjaan.


title: Antti Kaattari

text: Kaudella 2007–2008 Kaattari jatkoi Himangan Urheilijoissa, mutta vaihtoi kesken kauden Ylivieskan Kuulaan. Loppukauden Kaattari pelasi Ylivieskassa. Vuosina 2009-2012 hän on pelannut Kokkolan Tiikerien 1-sarjajoukkueessa. 2013 Särkät Volley ry Kalajoki teki Kaattarin kanssa 1+1 vuoden sopimuksen.


title: Antti Kaattari

text: Kaudella 2004 Kaattari sijoittui toiseksi SM-liigan hyökkäysulottuvuuskilpailussa, jonka voiton vei latvialainen Salvis Cielavs. Kaattari ponnisti ulottuvuudekseen 350cm.


title: Antti Kaattari

text: Henkilökohtaiset:Joukkueessa:


title: Tyttö nimeltä Nikita

text: Tyttö nimeltä Nikita ("Nikita") on ranskalainen Luc Bessonin ohjaama ja käsikirjoittama draama- ja toimintaelokuva vuodelta 1990. Elokuvan pääosassa näyttelee Bessonin silloinen vaimo Anne Parillaud, ja muissa osissa näyttelevät muun muassa Jean-Hugues Anglade, Tchéky Karyo ja Jean Reno.


title: Tyttö nimeltä Nikita

text: Elokuva oli kaupallinen menestys. Kritiikissä siitä on sanottu, että tyyliteltyä toimintaa ja nykyaikaisia sukupuolirooleja käsitellään siinä raikkaasti ja tuoreesti. Elokuvasta on tehty myös amerikkalaisversioita, jopa suoranaisia apinointeja. Warner Brosin tuotantona valmistui vuonna 1993 elokuva "Koodinimi: Nina" jonka on ohjannut John Badham ja pääosaa näyttelee Bridget Fonda. Hongkongissa taas on tehty 1991 elokuva "Black Cat" joka noudattaa samanlaista juonikuviota kuin esikuvansa.


title: Tyttö nimeltä Nikita

text: "The New York Timesin" kriitikot valitsivat "Nikitan" vuonna 2004 yhdeksi kaikkien aikojen tuhannesta parhaasta elokuvasta.


title: Tyttö nimeltä Nikita

text: Elokuva kertoo nuoresta Nikitasta, joka murtautuu ystävineen pieneen apteekkiin. Ryöstö päättyy ammuskeluun poliisien saapuessa paikalle. Nikitan ystävät menettävät henkensä. Nikita jää ainoana henkiin, ja hän ampuu yhden poliisin. Hänet tuomitaan elinkautiseen kaikkien tulitaistelussa kuolleiden poliisien surmaamisesta, ja tuomiosta hän joutuu istumaan 30 vuotta.


title: Tyttö nimeltä Nikita

text: Vankilassa lavastetaan Nikitan itsemurha, ja kun hän herää, valtion edustaja tulee tapaamaan häntä ja tekee ehdotuksen: joko työ valtion salamurhaajana tai "rivi 8, paikka 30" (lavastetun haudan sijainti). Vastahakoisesti Nikita suostuu. Tästä alkaa kolmen vuoden koulutusjakso, jonka aikana nuoresta punkkarista kasvaa tappokone. Koulutuksen päätyttyä hän saa asettua aloilleen omaan asuntoonsa. Eräänä päivänä Nikita kuitenkin tapaa Marcon, jonka kanssa hän päätyy lopulta kihloihin. Uusi poikaystävä ei kuitenkaan tiedä mitään Nikitan taustasta, ja tätä Nikita yrittää parhaimman mukaan peitellä.


title: Valdemar Leppänen

text:
Valdemar ”Valtu” Leppänen on fiktiivinen henkilö Väinö Linnan "Täällä Pohjantähden alla" -romaanitrilogiassa. Hän syntyy vuonna 1916 Aune Leppäselle.
Valtun isästä ei ole tietoa: Aune itse väittää tämän olevan Oskari Kivivuori, mutta asiasta ei saada varmuutta, sillä Aune on maannut Oskarin lisäksi myös Yllön Uolevin, Kiviojan Laurin, Kankaanpään Eliaksen ja Laurilan Uunon sekä Ilmari Salpakarin kanssa. Valtu tunnetaan kylällä huonokäytöksisenä ja likaisena poikana, jolla on jatkuvia ongelmia äitinsä, isovanhempiensa, opettajien ja muun kyläväen kanssa.


title: Valdemar Leppänen

text: Kansakoulussa Valtu on alaluokkia opettavan Eila Rautajärven silmätikkuna paitsi käytöksensä, myös ulkonäkönsä vuoksi: hänellä on aina yllään rikkinäinen, isoisänsä Preetin takista pienennetty takki ja liian lyhyet housut. Kansakoulu jää Valtulta pysyvästi kesken, ja rippikoulu jää häneltä kokonaan käymättä kirkkoherra Lauri Salpakarin kovistelusta huolimatta.


title: Valdemar Leppänen

text: Lisäksi kylällä juorutaan yleisesti, että Aune rahoittaa Kankaanpään Eliaksen pirtuhankintoja rahoilla jotka hän saa kunnalta Valtun hoitoa varten. Tästä seuraa se että lastenvalvoja Janne Kivivuori uhkailee tuon tuostakin toimittavansa pojan lastenkotiin ellei tyyli muutu – tekemättä se kuitenkin jää…


title: Valdemar Leppänen

text: Valtun isoisä Preeti Leppänen käy kartanossa päivätyössä, mikä on perheen ainoa tulonlähde. Valtun kohdattua kylätiellä kartanonomistajan ja huudeltua tälle hävyttömyyksiä kartanon pehtoori antaa Preetille lopputilin. Kartanonomistaja suostuu kuitenkin pitämään Preetin edelleen työssä kartanossa sen jälkeen, kun Preeti on käynyt pyytämässä tyttärenpoikansa käytöstä anteeksi: "Minä olen sen pojaan takia niin paljon kärsiny..."


title: Valdemar Leppänen

text: Valtu alkaa suorittaa asevelvollisuuttaan yhdessä Eero Koskelan kanssa Tampereen rykmentissä Lahden Hennalassa, mutta hän kotiutuu vasta myöhemmin, koska hänelle kertyy paljon ylipalvelusta lukuisten rikkomusten vuoksi. Jo ennen sotaväkeä, mutta varsinkin sen jälkeen Valtu on alkanut kulkea maailmalla ja viipyy usein kuukausia poissa kotoa. Kotona käydessään Valtu makailee pirtissä niin kauan, kunnes kaikki on syöty tyhjäksi. Pentinkulman nuoriin ja näiden iltamatappeluihin Valtu suhtautuu yliolkaisesti; hän on itse ollut vieressä, kun mies on ammuttu. Vanhemmat ihmiset, jotka muistavat Valenti Leppäsen, sanovat Valtun muistuttavan enoaan, mutta vain ulkonäöltään: ""Ei se [Valenti] tommonen räysä luonnoltansa ollu.""


title: Valdemar Leppänen

text: Valtu menehtyy talvisodassa vuonna 1939 kasvoihin sattuneeseen sirpaleeseen. Hän on kylän ensimmäinen sankarivainaja ja hänet siunataan juhlallisin menoin. Rovasti Lauri Salpakari ei aavista siunaavansa mahdollista lapsenlastaan.


title: Luettelo Iron Maidenin jäsenistä

text: Iron Maiden on englantilainen heavy metal -yhtye, jonka perusti vuonna 1975 basisti Steve Harris. Lukuisten kokoonpanomuutosten jälkeen yhtye valitsi laulajaksi Paul Di'Annon, kitaristiksi Dave Murrayn ja rumpaliksi Doug Sampsonin. Yhtye julkaisi EP:n Dennis Strattonin tulemisen jälkeen vuonna 1979. Rumpali Clive Burr korvasi Sampsonin ja yhtye julkaisi samannimisen debyyttialbuminsa. Myöhemmin samana vuonna Strattonin korvasi Adrian Smith musikaalisien erimielisyyksien vuoksi. Yhtyeen seuraavan albumin jälkeisellä kiertueella Di'Anno sai potkut Iron Maidenista kokaiinin käytön vuoksi. Samson-yhtyeessä laulanut Bruce Dickinson tuli yhtyeeseen syyskuussa 1981. Vuoden "1982 mestariteoksen" jälkeen rumpali Nicko McBrain korvasi Burrin, joka lähti yhtyeestä. Sen hetkinen yhtyeen kokoonpano on ollut yhtyeen olennaisin osa, minkä aikana se julkaisi monia vaikutteellisia töitä.


title: Luettelo Iron Maidenin jäsenistä

text: Vuonna 1990 ennen kahdeksannen studioalbumin nauhoituksia Smith lähti yhtyeestä. Dickinsonin vanhasta ystävästä Janick Gersistä (joka soitti laulajan debyyttialbumilla) tuli Iron Maidenin uusi kitaristi. Tämä kokoonpano nauhoitti vielä yhden albumin, kunnes Dickinson erosi vuonna 1993 edistääkseen soolouraansa.


title: Luettelo Iron Maidenin jäsenistä

text: Yhtye piti koe-esiintymisen, jonka jälkeen laulajaksi valittiin Blaze Bayley. Yhtyeen kahden studioalbumin jälkeen Bayley erosi yhtyeestä yhteisestä suostumuksesta. Vuonna 1999 Dickinson ja Smith palasivat yhtyeeseen ja yhtyeestä tuli kuusihenkinen.


title: Gesine Schwan

text: Gesine Schwan (s. 22. toukokuuta 1943) on saksalainen professori ja poliitikko. Hän on Frankfurt (Oder):in Viadrina-Eurooppa yliopiston rehtori ja SPD:n presidenttiehdokas vuosien 2004 ja 2009 vaaleissa.